Kazna za Varšavu: Ruši li EU snažan bastion konzervatizma u Evropi? - 16.10.2021, Sputnik Srbija\nOdluka Ustavnog suda Poljske kojom se nacionalni zakoni stavljaju iznad zakona EU bila je povod za talas demonstracija koje su preplavile ovu zemlju. Sagovornik... 16.10.2021, Sputnik Srbija\nDemonstracije koje su Poljsku poslednjih dana pretvorile u buktinju nezadovoljstva predstavljene su kao izraz volje naroda da uprkos odlukama Ustavnog suda, ova zemlja ostane članica Evropske unije. Poljski sud je izneo mišljenje da je u ovoj zemlji Ustav vrhovni zakon i da se njemu mora povinovati svaki međunarodni ugovor ili sporazum, budući da je nižeg ranga. Strah od Polegzita izveo je kritičnu masu na ulice, a političari širom Evrope porukama u kojima ne kriju zaprepašćenje odlukom poljskog suda, doprineli su produbljivanju nezadovoljstva.U razgovoru za Sputnjik nemački analitičar Filip Gašpar tvrdi da se ovde ne radi o očuvanju evropskih vrednosti i standarda, kako to predstavljaju evropski lideri, već o pokušaju Evropske unije da sruši jedan od poslednjih bastiona konzervatizma u Evropi.Spor Varšave i Brisela u međuvremenu je produbljen i saopštenjem Pariza i Berlina u kojem se insisitira na tome da „članstvo u EU ide pod ruku s potpunim i bezuslovnim poštovanjem zajedničkih odredbi i vrednosti“.Da li Poljska može da se suoči sa posledicama odluke da nacionalno pravosuđe stavi iznad onog EU, te da li za pravo treba dati Donaldu Tusku, lideru opozicije koji kaže da je ugrožena evropska budućnost ove zemlje, ili, pak, poljskom premijeru Mateušu Moravjeckom koji tvrdi da niko nije pomenuo Polegzit?Filip Gašpar navodi da je odluka Ustavnog suda oko koje se digla velika prašina samo ishodišna tačka duge i složene borbe između konzervativne poljske vlade, i levo-liberalnih evropskih institucija koje uživaju bezuslovnu podršku Berlina i Pariza. Počeci „nesporazuma“, podseća naš sagovornik, datiraju iz 2015. kada je Poljska odbila da se povinuje preporuci nemačke kancelarke Angele Merkel da Evropska unija otvori vrata za desetine hiljada muslimanskih migranata.Žestok odgovor Donalda TuskaOvom pitanju, pridružila su se i ostala, po ukusu EU ništa manje sporna - pooštravanje zakona o abortusima te potpisivanje navodno homofobne porodične povelje od strane brojnih poljskih zajednica.Sa formalno-pravnog gledišta, ukazuje naš sagovornik, reforma pravosuđa bila je pokušaj da se u višem pravosuđu ojača glas poljskog parlamenta i istovremeno ograniči politički uticaj sudija, kao što je to bio slučaj u brojnim drugim zapadnim zemljama, posebno u Nemačkoj. Ove mere, podseća, rezultirale su smenom sudija koje su uživale poverenje i simpatije levih liberala i dovođenjem novih koje je imenova konzervativna većina. Bivši premijer i predsednike Evropskog veća Donald Tusk izgubio je polugu moći i usledio je žestok odgovor.Obustavljanje pomoći za borbu pritv kovida?Otuda, smatra Gašpar, ne treba da čudi što su članovi EU parlamenta pozvala na finansijsko kažnjavanje Poljske.„Katarina Barli tvrdi da Poljska vlada zlostavlja Ustavni sud kako bi opravdala svoju politiku i kako se u budućnosti više ne bi morala pridržavati evropskog prava. Dalje govori da Evropska komisija ne bi smela davati bilo kakve Kovid-milijarde Varšavi, a takođe da bi trebala blokirati i druga sredstva. Ono što izlazi iz vidnog polja jeste da spor nije oko kadrovske politike već evropskih vrednosti“Gašpar kaže da se Poljska pridružila Evropskoj uniji s uverenjem da se ovaj projekt temelji na uzajamnom poštovanju temeljnih društvenih institucija poput klasične porodice, privatnog vlasništva, nacionalnog identiteta i vrednosti koje baštini zapadna civilizacija. Umesto toga, kako tvrdi, evropske elite sve su se više okretale radikalnim levičarskim idejama kao što su multikulturalizam, gender mejnnstreaming, LGBT ideologija, globalizam i zapadni mazohizam. Sada se ti neizbežni ideološki sukobi između levičarskog liberalizma na zapadu u Briselu, Berlinu i Parizu i konzervativizma na istoku, u Varšavi, Budimpešti ili Londonu prerušavaju u pravnu bitku između navodne „vladavine prava“ i takozvanog „nacionalnog populizma“.\nanalize i mišljenja, evropska unija (eu), vlada poljske, svet – politika\nOdluka Ustavnog suda Poljske kojom se nacionalni zakoni stavljaju iznad zakona EU bila je povod za talas demonstracija koje su preplavile ovu zemlju. Sagovornik Sputnjika Filip Gašpar ocenjuje da se iza protesta pod parolom „Ostajemo u EU“, kao i pretećih poruka evropskih političara krije pokušaj disciplinovanja „konzervativne“ Poljske\nDemonstracije koje su Poljsku poslednjih dana pretvorile u buktinju nezadovoljstva predstavljene su kao izraz volje naroda da uprkos odlukama Ustavnog suda, ova zemlja ostane članica Evropske unije. Poljski sud je izneo mišljenje da je u ovoj zemlji Ustav vrhovni zakon i da se njemu mora povinovati svaki međunarodni ugovor ili sporazum, budući da je nižeg ranga. Strah od Polegzita izveo je kritičnu masu na ulice, a političari širom Evrope porukama u kojima ne kriju zaprepašćenje odlukom poljskog suda, doprineli su produbljivanju nezadovoljstva.\nU razgovoru za Sputnjik nemački analitičar Filip Gašpar tvrdi da se ovde ne radi o očuvanju evropskih vrednosti i standarda, kako to predstavljaju evropski lideri, već o pokušaju Evropske unije da sruši jedan od poslednjih bastiona konzervatizma u Evropi.\nSpor Varšave i Brisela u međuvremenu je produbljen i saopštenjem Pariza i Berlina u kojem se insisitira na tome da „članstvo u EU ide pod ruku s potpunim i bezuslovnim poštovanjem zajedničkih odredbi i vrednosti“.\nDa li Poljska može da se suoči sa posledicama odluke da nacionalno pravosuđe stavi iznad onog EU, te da li za pravo treba dati Donaldu Tusku, lideru opozicije koji kaže da je ugrožena evropska budućnost ove zemlje, ili, pak, poljskom premijeru Mateušu Moravjeckom koji tvrdi da niko nije pomenuo Polegzit?\nFilip Gašpar navodi da je odluka Ustavnog suda oko koje se digla velika prašina samo ishodišna tačka duge i složene borbe između konzervativne poljske vlade, i levo-liberalnih evropskih institucija koje uživaju bezuslovnu podršku Berlina i Pariza. Počeci „nesporazuma“, podseća naš sagovornik, datiraju iz 2015. kada je Poljska odbila da se povinuje preporuci nemačke kancelarke Angele Merkel da Evropska unija otvori vrata za desetine hiljada muslimanskih migranata.\nŽestok odgovor Donalda Tuska\nOvom pitanju, pridružila su se i ostala, po ukusu EU ništa manje sporna - pooštravanje zakona o abortusima te potpisivanje navodno homofobne porodične povelje od strane brojnih poljskih zajednica.\n„Kap koja je prelila čašu ticala se takozvane reforme pravosuđa. Upravo u ovom pitanju leži objašnjenje varšavskog spora sa evropskim institucijama. Celu priču usložnjava činjenica da je u poslednjih nekoliko sedmica svog mandata, levo-liberalna vlada Donalda Tuska uspela da unapred imenuje naslednike ustavnih sudija, koji će tu funkciju obavljati sve do sledećeg zakonodavnog razdoblja. Konzervativna vlada koja je na vlast došla između ostalog i na talasu skandala koji su obeležili Tuskovu vlast, smatra da ima pravo da ona kaniduje ustavne sudije“.\nSa formalno-pravnog gledišta, ukazuje naš sagovornik, reforma pravosuđa bila je pokušaj da se u višem pravosuđu ojača glas poljskog parlamenta i istovremeno ograniči politički uticaj sudija, kao što je to bio slučaj u brojnim drugim zapadnim zemljama, posebno u Nemačkoj. Ove mere, podseća, rezultirale su smenom sudija koje su uživale poverenje i simpatije levih liberala i dovođenjem novih koje je imenova konzervativna većina. Bivši premijer i predsednike Evropskog veća Donald Tusk izgubio je polugu moći i usledio je žestok odgovor.\nObustavljanje pomoći za borbu pritv kovida?\nOtuda, smatra Gašpar, ne treba da čudi što su članovi EU parlamenta pozvala na finansijsko kažnjavanje Poljske.\n„Katarina Barli tvrdi da Poljska vlada zlostavlja Ustavni sud kako bi opravdala svoju politiku i kako se u budućnosti više ne bi morala pridržavati evropskog prava. Dalje govori da Evropska komisija ne bi smela davati bilo kakve Kovid-milijarde Varšavi, a takođe da bi trebala blokirati i druga sredstva. Ono što izlazi iz vidnog polja jeste da spor nije oko kadrovske politike već evropskih vrednosti“\nGašpar kaže da se Poljska pridružila Evropskoj uniji s uverenjem da se ovaj projekt temelji na uzajamnom poštovanju temeljnih društvenih institucija poput klasične porodice, privatnog vlasništva, nacionalnog identiteta i vrednosti koje baštini zapadna civilizacija. Umesto toga, kako tvrdi, evropske elite sve su se više okretale radikalnim levičarskim idejama kao što su multikulturalizam, gender mejnnstreaming, LGBT ideologija, globalizam i zapadni mazohizam. Sada se ti neizbežni ideološki sukobi između levičarskog liberalizma na zapadu u Briselu, Berlinu i Parizu i konzervativizma na istoku, u Varšavi, Budimpešti ili Londonu prerušavaju u pravnu bitku između navodne „vladavine prava“ i takozvanog „nacionalnog populizma“.\n„Nakon što je Evropska unija pre nekoliko sedmica donela prilično iznenađujuću odluku da zbog navodnih napada Poljske na „evropske vrednosti“ zadrži obećana sredstva iz Kovid-fonda i tako otvoreno zadavi Varšavu, svima bi trebalo da bude jasno da se radi ni o čemu manjem već o „Regime Change“ (promeni vlasti), zaključuje Filip Gašpar.


IZMENE I DOPUNE ZAKONA O VISOKOM SAVETU SUDSTVA (VSS) I DRŽAVNOM VEĆU TUŽILACA (DVT): SVI SUDOVI U SRBIJI DO 15. NOVEMBRA 2014. GODINE MORAJU DA REšE PREDMETE STARIJE OD PET GODINA\nIzmene i dopune Zakona o Visokom savetu sudstva (VSS) i Državnom veću tužilaca (DVT) kojima se obezbeđuje odgovoran rad ova dva najvažnija pravosudna tela, naći će se pred poslanicima Skupštine Srbije u prvim danima septembra, rekao je danas ministar pravde Nikola Selaković.\nSelaković je u intervjuu agenciji Beta, kazao da se izmenama tih zakona uvodi transparentan i jasan sistem odgovornosti članova VSS i DVT.\n"Vi ste do sada imali situaciju da na osnovnu važećih zakona gotovo nikako nije mogao da bude smenjen član VSS i DVT, sada se dešava nešto drugačije, sada imamo predloge zakona koji predviđaju jasan mehanizam za opoziv članova ukoliko baza, odnosno oni koji su ih izabrali, smatra da su se ogrešili o interese sudijske ili tužilačke struke, ukoliko su ugrozili zakonitost ili ustavnost nekog postupka", istakao je Selaković.\nZa neuspeh reforme pravosuđa iz 2009. godine, stručna javnost "okrivila" je upravo VS S i DVT koji su bili nosioci reizbora sudija i tužilaca na funkcije.\nOd tada se isticalo da je potrebno izmeniti zakone koji regulišu rad tih tela i uvesti odredbe kojima se omogućava smena njihovih izbornih članova.\nVSS i DVT imaju Savet od po 11 članova, u kojem su stalni članovi ministar pravde, predsednik nadležnog odbora Skupštine Srbije i predsednik Vrhovnog kasacionog suda, dok osam članova biraju i postavljaju poslanici.\nSelaković je naveo da su izmene zakona o VSS i DVT važne, jer će upravo ta dva tela formirati i Komisije za vrednovanje rada sudija tužilaca koja će ocenjivati njihov rad na osnovu usvojenih Pravilnika.\nOn je podsetio da pravilnici o kriterijumima i merilima za rad sudija i tužilaca nisu menjani od 1993. godine.\nUpitan da prokomentariše činjenicu da će nosioce pravnih funkcija ocenjivati isti oni, koji se 2009. godine nisu pokazali kao uspešni, Selaković je istakao da su strukovna udruženja učestvovala u pisanju pravilnika i time im dala "dodatni legitimitet".\n"Pravilnici će se u vidu pilot projekata primenjivati do kraja godine, a od 15. janura ulaze u punu primenu u sva javna tužilaštva i sve sudove u Srbiji, to znači da će se od 15. januara u svakom sudu prati rad svakog pojedinačno sudije, tužioca, zamenika tužioca", istakao je ministar.\nSelaković je najavio da će poslanici u avgustu raspravljati i o izmenama i dopunama Zakona o prometu nepokretnosti i Zakona o overavanju potpisa, rukopisa i prepisa, čije "isključivo terminološke promene" treba da omoguće rad javnih beležnika od 1. septembra.\nOn je dodao da bi Skupština Srbije uskoro trebalo da usvoji set zakona koji će građanima obezbediti bržu, kvalitetniju i dostupniju pravnu zaštitu i to: Zakon o besplatnoj pravnoj pomoći, Zakon o zaštiti uzbunjivača i prava na suđenje u razumnom roku.\n"Zakon o besplatnoj pravnoj pomoći podrazumeva da građani koji su teškog materijalnog stanja i ne mogu sebi da omoguće vođenje nekog sudskog postupka ili zaštitu prava, ostvaruju pravo na besplatnu pravnu pomoć koja će njima biti dostupna na svim nivoima lokalnih samouprava", rekao je ministar.\nDodao je da zakon propisuje i refundaciju troškova državi, ukoliko građanin uspe u sporu i naplati odštetni zahtev.\nSelaković je rekao da se zakon pisao godinama, ali da do sada nije donet jer je njegova primena izuzetno skupa i komplikovana.\n"To je zakon koji je izuzetno kompleksan, koji je izuzetno težak za sprovođenje i za koji su potrebna ozbiljna, velika materijalna sredstava, ali zakon koji nam svako doprinosi ostvarivanju što boljih rezultata i na polju evropskih integracija", naveo je Selaković.\nPored zakona koji će omogućiti da najugroženiji o trošku države dobiju pravne zastupnike i svu potrebnu pravnu pomoć, Selaković je rekao da će se pred poslanicima naći i Zakon o zaštiti uzbunjivača.\nMinistar je kazao da je taj predlog Zakona trenutno na ekspertizi u Evropskoj komisiji, a da je prethodno dobio odličnu ocenu Saveta Evrope.\n"Ako imate radnika koji na primer u javnom preduzeću ukazuje na to da neki od direktora ili šefova svojim sumnjivim radnjama dovodi do toga da se oštećuje imovina preduzeća, da se ta imovina odliva u privatne džepove, a zbog toga što će tako nešto kazati i otkriti, može da dobije otkaz, on treba da dobije status uzbunjivača", objasnio je Selaković.\nDodao je da će pravo da prijave korupciju imati ne samo zaposleni u javnom, već i u privatnom sektoru, kao i da će se njihove tvrdnje dobro proveravati kako se ne bi došlo do "širih zloupotreba u sistemu".\nSelaković je rekao da će se pred poslanicima naći i Zakon o zaštiti prava na suđenje u razumnom roku, za koji je nedavno završena javna rasprava.\n"To je jedan od zakona za koji mogu sa puno uverenja da kažem da je jedan od temeljnih zakona koji će omogućiti bolji, efikasniji i kvalitetniji rad onih koji vode sudske postupke, a to su sudije i onih koji vode istražne postupke, javni tužioci i njihovi zamenici, jer će oni morati da rade ažurnije i kvalitetnije", kazao je on.\nPo tom zakonu, građani će moći da se žale za sudske postupke koji traju godinama i ukoliko se utvrdi da je, kako je Selaković istakao bilo opstrukcije, moći će da dobiju i novčanu nadoknadu.\nUpitan da li će žalbe, dodatno opteretiti sudove, ministar je kazao da neće, jer će o njima odlučivati predsednici sudova.\n"Ne želimo da pritiskamo bilo koga da radi brže, koliko je važno da presuda bude brza, važno je da bude i kvalitetna, jer ako ne bude kvalitetna nju će oboriti drugostepeni sud i ponovo vratiti prvostepenom", ocenio je on.\nSelaković je istakao da su svi ovi zakoni deo lanca, a da su podjednako važne karike u njemu i obnova infrastrukture i kontinuirana obuka sudija i tužilaca.\n"Do sada je bilo nemoguće da građanin ode na primer u Prvi osnovni sud u Beogradu i da dođe do odluke u razumnom roku, ako znamo da na jednu sudnicu dolazi dvoje i po sudija, što znači da taj sudija može da sudi dva dana u nedelji. To se sada korenito menja, ako on dobije sudnicu, ako su mu obezbeđeni svi uslovi da radi dobro, a on i dalje ne radi dobro, mora da snosi konsekvence", istakao je on.\nDodao je da se zbog nedostatka smeštajnih kapaciteta, intenzivno radi na obnovi sudova i obezbeđivanju novih zgrada i podsetio da će se od 1. septembra ceo Prvi osnovni sud sa parničnim i građanskim odeljenjem preseliti u renoviranu zgradu Aeroižinjeringa na Novom Beogradu.\nSelaković je kazao i da je za dostupniju pravdu građanima izuzetno važno i to što je Vrhovni kasacioni sud doneo Program za rešavanje starih predmeta, po kojem svi sudovi u Srbiji do 15. novembra ove godine moraju da reše predmete starije od pet godina.\nGovoreći o velikom broju starih predmeta, koji često i zastare, Selaković je kazao da se najveći broj tih predmeta odnosi na izvršenja i da se zato pripremaju izmene i dopune Zakona o obezbeđenju i izvršenju.\n"Zakon o izvršenju i obezbeđenju mora da bude promenjen, a do kraja godine moramo da imamo gotovu verziju tih izmena, jer ubedljivo najveći broj predmeta koje nam zagušuje pravosuđe su izvršenja i ona nam u statistikama stvaraju privid da je naše pravosuđe najlošije u Evropi, a ono to nije, ono nije dobro, ali nije najlošije", ocenio je Selaković.


perpetuuM Mobile: Preporuka albuma za kraj leta: Steven Wilson - "To The Bone" (2017)\nPreporuka albuma za kraj leta: Steven Wilson - "To The Bone" (2017)\nViše od dve godine nakon poslednjeg long-plej izdanja, Stiven Vilson se vraća na scenu novim albumom - "To The Bone". Očigledno shvativši da bi svaki pokušaj nadmašivanja prethodnog remek dela bio pretežak zadatak, prog guru se ovog puta odlučio za neke žanrovske i koncepcijske zaokrete, izazvavši vrlo podeljene reakcije. Rezultat je ploča za koju je potrebno dosta vremena da bi se svarila na pravi način, ali su konačni utisci više nego pozitivni.\nPrimeri umetnika koji posle više od dve decenije aktivnosti na sceni stvaraju relevantna i vredna dela zaista su retki, a ako postoji i nešto ređe to su onda umetnici koji i posle toliko vremena ostaju praktično nepoznati širokoj javnosti uprkos neospornom kvalitetu i kontinuitetu rada. U slučaju Stivena Vilsona, priznanje generalne publike usledilo je tek poslednjih godina i to najviše zahvaljujući seriji odličnih solo radova posle rasformiranja matičnog benda Porcupine Tree, koja je kulminirala albumom "Hand. Cannot. Erase.", po mnogima jednim od najboljih albuma progresivnog roka XXI veka. Međutim, kao što to često biva, posle ovako monumentalnih izdanja ostalo je samo jedno pitanje: kuda dalje?\nU tom smislu, "To The Bone" je sve samo ne logičan nastavak svog prethodnika: umerenijeg muzičkog izraza na ivici popa, svedenije i konvencionalnije kompozicione forme i bez sveukupnog koncepta. Za autora od koga smo navikli na konceptualna izdanja, nedostatak glavne teme koja bi se provlačila kroz sve pesme je mač sa dve oštrice koji dozvoljava širi zamah u svakoj pojedinačnoj numeri ali i ne oprašta muzički slabija mesta, međutim (ako izuzmemo činjenicu da dinamika albuma malo pada u drugoj polovini) Vilson ovu situaciju rešava u svoju korist. Tako je svaka pesma svet za sebe, a ceo album radi kao kompilacija različitih žanrova koja čini pomalo paradoksalnu celinu, istovremeno vrlo heterogenu ali i prilično koherentnu.\nPo sopstvenom priznanju, Vilson je novim albumom želeo da napravi omaž muzičkim uzorima iz mladosti, što se u nekim numerama izuzetno oseti. Iako su uticaji vrlo različiti, od Bitlsa i Eltona Džona do sastava kao što su ELO i ABBA, generalni utisak kom se ne može pobeći tokom preslušavanja je da ovaj novi Vilson (svesno ili ne) muzički najviše podseća na Pitera Gebrijela iz druge polovine osamdesetih, a neizbežna su i poređenja karijera ova dva muzičara, koji su obojica potekli iz progresivnih voda da bi (za Vilsona, za sada) završili u eklektičkom pop-roku bez otvorenih komercijalnih pretenzija.\nNažalost, baš zbog tih žanrovskih eksperimenata deo publike je dočekao novi album na nož, izrazito negativnim komentarima na društvenim mrežama, od čega je najgore prošla pesma "Permanating" sa šarenim spotom sa bolivudskim plesačima. Opet paradoksalno, Vilson je tako postigao nešto skoro nezamislivo - da izgubi mnogo slušalaca jednim suštinski odličnim albumom. Međutim, sudeći po reakcijama kritike i onog otvorenijeg dela publike, za (već!) pedesetogodišnjeg muzičara ovo je tek novi početak. O tome svedoči i prvo mesto na top listama prodatih albuma u Velikoj Britaniji svega nekoliko dana posle premijere, što je u startu izuzetan uspeh za izvođača čije ploče do sada nisu ulazile ni među prvih deset na toj listi... Koliko sve to znači za jednu praktično zaokruženu karijeru, samo će vreme pokazati.\nSuma sumarum, mada na prvo slušanje može da deluje čak i odbojno, u pitanju je jedan album koji zaista vredi čuti, na šta god da nas je Stiven Vilson navikao za sve ove godine. A budući da je ovakav iskorak retko ko mogao da očekuje, pitanje "kuda dalje" ostaje otvoreno i posle "To The Bone". Jedno je sigurno, biće to jedna zanimljiva vožnja...


Mišković ipak plaća porez na Maksi? - Bizlife.rs\nMišković ipak plaća porez na Maksi?\n07:59 Beograd, 28/10/2011\nDok javnost spekuliše da li će Miroslav Mišković platiti porez Srbiji od prodaje Delta Maksija, iz Delta holdinga ne žele da se javno oglašavaju tim povodom.\nNezvanično, piše Politika, tvrde da ostaju pri ranijim stavovima ove kompanije. Jelena Krstović, potpredsednica za korporativne komunikacije, ranije je naime izjavila da će porez od prodaje Delta maksija belgijskom Delezu biti plaćen u Srbiji.\nOna je rekla i da su u Delti angažovali poreske savetnike iz konsultantskih kuća da pronađu rešenje za plaćanje poreza u našoj zemlji. Celokupan iznos, a spekuliše se o sumi od 25 miliona evra, trebalo bi da bude uplaćen do kraja ove fiskalne godine.\nRešenje za to je plaćanje u osnivanju nove kompanije Delta kapital, u koju je Mišković preneo udeo u vlasništvu Delta maksija. Ova firma ima 500 evra novčanog kapitala, ali i 250.963.000 evra nenovčanog, što, kako se navodi, čini pravo svojine na 82,2 odsto udela u Društvu za trgovinu i zastupanje Delta maksi. Da je to moguć recept za plaćanje poreza u Srbiji, zaključuje se i iz odgovora Poreske uprave medijima da su “promene osnivača sa stranog na domicilno pravno lice dovele upravo do toga da prodavac Maksija postane domaće pravno lice koje je poreski obveznik Republike Srbije i koje je dužno da najkasnije do desetog marta 2012. godine podnese poresku prijavu i plati poresku obavezu”.\nZa to vreme, u Ministarstvu finansija nemaju dilemu oko toga da će porez za prodaju Maksija biti plaćen državi. Dušan Nikezić, državni sekretar u ovom ministarstvu, kaže da će “svi pripadajući porezi vezani za ovu transakciju biti plaćeni u zakonski definisanim rokovima i ta procedura je trenutno u toku”.\nI ekonomisti kažu da postoji osnova da Delta plati porez našoj državi. “Ovde je reč o kiparskoj kompaniji Miškovića, koja je prodala svoj trgovinski lanac. Na Kipru takva kompanija ne plaća porez na kapitalni dobitak, niti se plaća porez na transakcije prodaje ćerki firmi i kapitala u njima. Ali, kompanija sa Kipra može postati poreski obveznik u Srbiji ukoliko vlasnik iz Beograda ovde nešto potpiše ili radi. Odnosno, ako se na bilo koji način upravljanje prenese ovde, onda je oporezivo”, smatra ekonomista Milan Kovačević.\nKako piše Blic, U kupoprodajnom ugovoru između „Delta Maksija“ i belgijskog „Deleza“ ne stoji obaveza Miroslava Miškovića da plati porez na prenos apsolutnih prava, a hoće li državna kasa nešto dobiti na osnovu poreza na kapitalnu dobit, zavisi od finansijskih izveštaja koje „Delta“ mora da dostavi Poreskoj upravi do 15. februara, kaže izvor “Blica” dobro upućen u prodaju “Maksija”.


Istočno Sarajevo: Gas skuplji za 17,79 odsto - FILTER\nIstočno Sarajevo: Gas skuplji za 17,79 odsto\nUz decembarske račune za prirodni gas stanovnicima Istočnog Sarajeva, koji se na ovaj način griju, stiglo je i obavještenje od preduzeća „Sarajevo-gas“ a.d. Istočno Sarajevo da je isti od 1. decembra poskupio za 17,79 odsto.\nGeneralni direktor „Sarajevo-gasa“ Istočno Sarajevo Slavo Krajišnik rekao je za portal Katera da je do poskupljenja došlo iz razloga što im je KJKP „Sarajevo gas“ d.o.o. Sarajevo za mjesec novembar 2021. godine ispostavio fakturu za isporučeni gas po većoj nabavnoj cijeni, koja za njih iznosi 0,639 KM/ Sm3, bez PDV-a.\n– S obzirom da smo već počeli podjelu računa po staroj cijeni za mjesec novembar 2021. godine, uspjeli smo da uz djelimični trošak za „Sarajevo gas“ a.d. Istočno Sarajevo podijelimo račune sa starom nabavnom cijenom – rekao je Krajišnik.\nOn je dodao da su uz decembarske račune obavijestili potrošače da su zbog povećane nabavne cijene prinuđeni da povećaju prodajnu cijenu prirodnog gasa, tako što će ista od 1. decembra 2021. godine za kategoriju domaćinstava biti od 0,8834 KM/ Sm3 sa PDV-om.\n– Što se tiče nabavke prirodnog gasa, „Sarajevo gas“ a.d. Istočno Sarajevo nabavlja prirodni gas od KJKP „Sarajevo gas“ d.o.o Sarajevo, a za njih je uvoznik prirodnog gasa „Energoinvest“ d.d. Sarajevo – kaže Krajišnik u pismenom dopisu Kateri i dodaje da trenutno nemaju drugih mogućnosti nabavke prirodnog gasa.\nTags: gas Istočno Sarajevo poskupljenje Sarajevo gas\nPrethodna Ćosić: Rukovodstvo Srpske podržalo izgradnju spomen-kompleksa\nSledeća Istočno Novo Sarajevo razvijena opština sa ambicioznim planovima


Đurović: Teme dijaloga najosjetljiviji dio procesa pridruživanja i pristupanja\nInformacije sa sastanka Unaprijeđenog stalnog dijaloga za oblasti pravde, slobode i bezbjednosti, predstavnika crnogorske Vlade i generalnih direktorata Evropske komisije biće važne za godišnji Izvještaj o crnogorskom napretku na putu evropskih integracija, ocijenjeno je danas na početku dijaloga u Podgorici.\nU fokusu sastanka koji se održava u Podgorici su politički kriterijumi i ključni prioriteti Evropskog partnerstva - reforma pravosuđa, borba protiv korupcije i organizovanog kriminala i ljudska prava.\nŠef Jedinice za Srbiju i Crnu Goru u Generalnom direktoratu za proširenje EK Tereza Sobieski ocijenila je da je ovo "jako bitan dan" za Crnu Goru, kao i da će dobijene informacije biti korisne za Izvještaj o napretku.\nOna je objasnila da predstavnici EK treba da dođu do odgovora da bi mogli napraviti ocjenu stanja u oblastima o kojima se razgovara.\n"Jako je bitno da postoji napredak u mnogim oblastima", rekla je ona.\nPotpredsjednik Vlade Gordana Đurović kazala je da su teme današnjeg dijaloga najosjetljiviji dio procesa pridruživanja i pristupanja.\n"Ovaj put, možda više nego do sada potrudili smo se da pripremimo i blagovremeno dostavimo što više priloga za teme o kojima govorimo", kazala je ona.\nĐurović se nada da će predstavnici EK od kolega iz crnogorske Vlade dobiti mnogo informacija o progresu koji je ostvaren od prethodnog sastanka.\nOna vjeruje da će Crna Gora uspjeti da pređe sve postavljene teme i dostaviti podatke o tome šta je uradila u oblasti političkih kriterijuma na putu ostvarivanja obaveza o stabilizaciji i pridruživanju i onog što je definisano u Nacionalnom programu za integraciju


Sportske.net - Sve duguje njemu, Rafa otkrio ključnog čoveka za trofeje\nSve duguje njemu, Rafa otkrio ključnog čoveka za trofeje\nNašao mu se kad je bilo najteže.\nOvaj čovek je neuništiv, Federer pokvario Đokovićeve planove\nZvanično - Rolan Garos pomeren!\nNeka slavi Poljska, titula za Hurkača u Majamiju!\nZabrinjavajuće vesti - sumorne najave o Rolan Garosu\nJedan od najboljih tenisera u istoriji ovog sporta Rafael Nadal rekao je da sigurno ne bi osvojio ovoliki broj trofeja da uz sebe nije imao ličnog lekara Anhela Ruiza Kotora, koji mu se našao u teškim trenucima.\n"Kralj šljake" je imao nesreću da ga tokom karijere ne zaobilaze teške povrede, ali i sreću da se uz njega nađe jedan od najboljih stručnjaka iz oblasti medicine.\n"Sa Anhelom sam imao mnogo teškim trenutaka, jer na kraju dana on je doktor, pa čim sam sa njim to znači da stvari ne stoje dobro", počeo je Nadal razgovor o čoveku koji mu je pomogao da stane noge kad je bilo teško.\nČovek koji je osvojio čak 20 Grend slem trofeja ističe da bi bez pomoći lekara to bilo nemoguće.\n"Reč je o veoma pozitivnoj osobi, što je važna vrlina u svetu medicine. Pomogao mi je svojim optimizmom da rešim različite situacije. Bez njega ne bih bio u prilici da osvajam turnire. Moji rezultati bi bili totalno drugačiji. Mogu samo da mu se zahvalim", rekao je Nadal.\nŠpanac nije bio na terenu nakon eliminacije od Stefanosa Cicipasa u četvrtfinalu Australijan openu, ali će se vratiti ovog meseca na turniru u Monte Karlu, čiji trofej je osvajao 11 puta.


Dža Morent ima koronu\nDžej Morent, košarkaš Memfis Grizlisa, ušao je u kovid-protokol. Zbog problema sa povredom je propustio prethodnih pet utakmica, a čini se da ga čeka nova malo duža pauza. Kako prenose američki mediji, Morent je ušao u kovid-bezbednosni protokol i neće moći da se vrati na parket.\nVELIKI UDARAC ZA MEMFIS: Prva zvezda tima zaražena korona virusom!\nLoše vesti za Grizlise Dža Morent , plejmejker Memfis Grizlisa, baš nema sreće ovih dana... Zbog problema sa povredom je propustio prethodnih pet utakmica, a čini se da ga čeka nova malo duža pauza. foto: Profimedia Kako prenose američki mediji, Dža Morent je ušao u ...


pritisci - Sputnjik Srbija\n22:16 18 Maj 2021\nRuski senator: Dugo će još trajati američka politika pritisaka na Rusiju\nU američkoj vlasti postoje ljudi koji veruju da je vršenje pritiska na Moskvu efikasno i perspektivno, ali greše. Takva situacija će se nastaviti još dosta dugo, procenjuje ruski senator i potpredsednik Saveta federacije Konstantin Kosačov.\nSrbija ima kapacitet da snažnijima kaže — „Ne“, kada od nje traže samoponištenje /video/\nMa koliko EU i SAD bili snažniji od Srbije, Srbija ima kapacitet da kaže ne kada se od nje traži nešto što je nezamislivo, što je suprotno ne samo činjenici da je Kosovo kolevka našeg identiteta, već suprotno ideji same države — da se od nje traži da učestvuje u svom samoponištenju i suicidu.\n„Novosti“: Drugi deo „čestitke“, Srbiji se sprema „non-pejper“\nBrisel i Vašington, u koordinaciji, pripremaju najverovatnije, u vidu non-pejpera, niz zahteva koje će dostaviti državnom vrhu Srbije. “Novosti” pišu da će se u tom dokumentu naći konkretna očekivanja od Beograda u procesu rešavanja pitanja KiM.\nSrbija opet između čekića i nakovnja - Kosova i novih zapadnih pritisaka\nPredsednik Srbije Aleksandar Vučić u pravu je kada kaže da nas očekuju veliki pritisci po pitanju rešavanja kosovskog problema, jer će Srbija bukvalno biti između „čekića i nakovnja“, odnosno, moraće na neki način da se opredeljuje između odbrane nacionalnih interesa i ekonomskog prosperiteta države.\nPosledice pandemije neće urazumiti „jastrebove“ u Vašingtonu\nZamenik ministra spoljnih poslova Rusije Sergej Rjabkov smatra da posledice pandemije virusa korona neće „otrezniti jastrebove u SAD“ i da će se sanakcije prema geopolitičkim protivnicima nastaviti.\nVučić: Očekuju nas veliki pritisci, neću prihvatiti ništa što bi ponizilo Srbiju\nPred nama je težak period u političkom smislu, očekuju nas veliki pritisci povodom Kosova, rekao je danas predsednik SNS i Srbije Aleksandar Vučić i poručio da neće prihvatiti ništa što bi ponizilo ili osramotilo Srbiju.\nSrbija da unese u Ustav: Ne u NATO!\nNova deklaracija o vojnoj neutralnosti Srbiji trebalo bi da predvidi da se to opredeljenje u budućnosti ugradi i u Ustav Srbije.\nVučić: Ozbiljni pritisci na našu vojsku, ne smem o tome da govorim\nPredsednik Aleksandar Vučić izjavio je danas da postoje ozbiljni pritisci na srpsku vojsku i namensku industriju, jer mnogi teško podnose vojnu neutralnost Srbije i to što zemlja samostalno donosi odluke.\nSrbiju čeka totalni pritisak: Zahtev je samoubistvo, a odgovor – suprotstavljanje\nSumirajući utiske iz Berlina, ministar Dačić piše da se priprema teren da se izvrši totalni pritisak na Srbiju kako bi ona izgubila sve, a Priština dobila sve. On smatra i da će nastavak pregovora Srbije o ulasku u EU biti uslovljen zahtevom da Beograd uvede sankcije Rusiji i da se odrekne partnerstva sa Kinom.\nProdužetak roka za „bregzit“ — nastavak sapunske opere\nMučenje britanske javnosti nastavlja se, a ono što je u ovom času mnogo važnije od samog izlaska iz EU je činjenica da je čitav ambijent napravljen oko „bregzita“, koji je direktna narodna volja, razotkrio pravu prirodu političke scene u Velikoj Britaniji.\nLavrov: SAD pritiskaju Prištinu da formira sopstvenu vojsku\n„Napori Evropske unije, kada je reč o posredovanju između Beograda i Prištine, propali su, a tome svedoče i planovi Kosova da formira sopstvene oružane snage, na šta ih pritiskaju SAD“, izjavio je šef ruske diplomatije Sergej Lavrov.\nKonačni pečat: Ako se dogovori status Kosova, ima li Zapad završni zahtev prema Srbiji\nUkoliko neka vrsta dogovora prema pitanju Kosova i Metohije bude napravljena, da li će posle toga na agendi Zapada biti članstvo Srbije u NATO-u? Ako hoće, kad bi se to moglo očekivati i koje mogućnosti u tom slučaju ima Srbija?\nUprkos ekonomskim i političkim pritiscima Amerike na Evropu, Vašington neće uspeti da primora Berlin da obustavi realizaciju izgradnje gasovoda „Severni tok 2“, izjavio je zamenik šefa ekonomskog komiteta Saveta federacije Rusije Sergej Kalašnjikov.\nDuma: Pojačani pritisci SAD i Velike Britanije oko deportacije ruskih diplomata\nPredstavnici inostranih delegacija na forumu „Razvoj parlamentarizma“, koji se trenutno održava u Moskvi, izjavili su da su Sjedinjene Američke Države i Velika Britanija pojačale pritiske povodom deportacije ruskih diplomata, izjavio je predsednik Državne dume Rusije Vjačeslav Volodin.\nIran: Bićemo prisutni u regionu uprkos pritiscima iz SAD\nSaradnja između Saudijske Arabije i SAD će dodatno destabilizovati Bliski istok, izjavio je visoki iranski zvaničnik i dodao da će Teheran nastaviti da bude prisutan u tom regionu, uprkos pritiscima Vašingtona da se ograniči njegov uticaj.


4of7: 0708 [P] SK nivoi privatnosti\nOsnovna ideja projekta podrazumeva strukturu, iznad perona zeleznicke stanice, koja deluje na perone, kao nastresnica, dok svojim sadrzajima opsluzuje, kako korisnike perona, tako i korisnike, koji dolaze namenski u objekat. Osnovni dijagramski layer formiran je definisanjem zona privatnosti, na nivou perona. Generisa forme podrazumeva primenu arhitektonskih imputa, na primarnom layer - u, eksperimentisanje sa posledicama primene imputa, kao i analizu uticaja generisane forme, na prostor perona. Krov objekta, kao kljucni javni prostor, orijentisan je, svojom programskom postavkom, ka neposrednom okruzenju, tojest, ka centrima okupljanja korisnika.\nPosted by Sale at 3:54 PM\ncrno je sve "progutalo"__ne da se čitati, razumeti i komentarisati :( a blog bi trebalo da zaživi__od vas zavisi__samo napred :)))\nhahahahahahahah sale dobi pljuvacinu svoje omiljene boje


SportDC - Vesti - Odbojka - Lopte za klubove\nNedelja, 05.07.2020 08:54\n29.06.2020 Administrator DC\nLopte za klubove\nOdbojkaški savez Republike Srpske, u teškom vremenu zbog pandemije korona virusa, nastavio je realizaciju pomoći klubovima, a ovaj projekat pokrenut je prošle godine.\nPredsjednik Odbojkaškog saveza Republike Srpske Milutin Popović minule sedmice uručio je po 10 lopti za četiri kluba, 27. maja osam klubova je dobilo ovu donaciju, a u planu je da se do kraja godine lopte uruče za još 12 klubova.\n-Radi se o realizaciji i nastojanju da se klubovima pomogne u treškom vremenu koje sa sobom nosi i brojne finasijske probleme. Program je započeo prošle godine. U pripremi je program podrške školama odbojke u okviru odbojkaških klubova koji sa sobom nosi širi aspekt podrške, unaprijeđenje stručnog rada, selektiranje igrača, osposobljavnje stručnjaka za rad sa mladima i naravno nabavki odbojkaških lopti koji u potpunosti odgovaraju toj uzrasnoj kategoriji. Na ovaj način , na bazi jasno definisanih kriterijuma, Odbojkaški savez Republike Srpske želi da pomogne svim klubovima u prostoru cijele Republike Srpske. Ovaj projekat je krenuo od izrazito nerazvijenih opština, preko srednje razvijenih pa do najrazvijenijih – objasnio je predsednik Odbojkaškog saveza Republike Srpske Milutin Popović.\nOdbojkaški savez Republike Srpske na ovaj načn se svrstao u red rijetkih saveza koji na ovaj način pomažu klubovima. Sa podjelom oprema je uručena za 32 kluba, a prvo uručenje je bilo donacija pokrajinskog sekretarijata za sport i omaldinu Vojvodine uz podršku pokrajnskog sekretara za sport Vladimira Bateza.\nRadnik bolji od Seone\nZloković pozitivan na koronu\nJagodić zadovoljan pred put u Srbiju\nDejan Zdjelar o izborima u GFS Prijedor: Podvale, prevare, mešetari...\nPlemići za gol bolji od Krupe\nKorona desetkovala premijerligaša\nZaustatvljen šampionat Crne Gore\nRekonstrukciju usporila stara kanalizaciona sijev\nTrpe klubovi, ali trpi i odbojka u cjelini, pa trpi i rejting Odbojkaškog saveza BiH.


Članovi – CERAT.rs\nKompaniju ASK.me čine iskusni, sposobni i obučeni ljudi spremni da istraju u poslu i odlučni u ostvarenju ciljeva agencije. Arhivistika kao i sve delatnosti od opšteg značaja poslednjih godina se susreću sa dva međusobno protivrečna procesa: sa jedne strane izražen interes građana, društvenih organizacija i državnih organa za dostup arhivskoj građi i arhiviranje dokumenata zbog čega je čitava poplava zahteva različitih sadržaja upućenih arhivističkim ustanovama , kao i ogromne količine arhivske građe nastale u radu organa i organizacija koju je potrebno arhivirati.\nDUNA je već tri decenije vodeća ICT kompanija prisutna u svakodnevnom poslovnom životu na Balkanu. Sa kancelarijama u Makedoniji, Albaniji i Srbiji Duna posvećeno radi misiji koja je započela početkom devedesetih godina prošlog veka, kako bi tehnologija bila prisutna u svim segmentima industrije, obrazovanja, poslovanja i celokupnog društvenog funkcionisanja. Duna prati globalne IT trendove, ali istovremeno postavlja sopstvene inovativne ideje u koje srdačno veruje i zbog toga je postala prepoznatljiv brend koji je, prema mnogima – IT trendseter u regionu.\nKompanija pruža usluge: Fizičkog skladištenja dokumentacije, Elektronskog upravljanja dokumentacijom, Sređivanje registraturskog materijala, Skeniranje i digitalizacija dokumenata, Poverljivo uništavanje dokumentacije!\nMainstream d.o.o. je osnovan 2005. godine sa ciljem da pruži usluge naprednog Web hostinga\nSa najkvalitetnijom opremom u tri data centra u Srbiji, jednom u SAD i jednom u Francuskoj, te peering-om sa svim većim provajderima, vrednim, iskusnim i posvećenim administratorima, hostujemo mnoge od najvećih i najposećenijih sajtova u Srbiji.\nPodrška je dostupna 24×7, a garantovana dostupnost sajtova klijenata je 99.9% godišnje!\n2015. godine Mainstream je izabran među 50 najbrže rastućih tehnoloških kompanija u centralnoj Evropi po izboru Deloitte.\nNetPlanet je kompanija koja je spcijalizovana za pružanje IT podrške u poslovnim okruženjima. Kompanija posluje dugi niz godina ima veoma odgovoran pristup, kratak odziv i mnoštvo zadovoljnih klijenata. Kompanija se fokusirala na razvoj najsavremenijih proaktivnih ICT servisa. NetPlanet ima dugogodišnje iskustvo u radu sa kompanijama koje imaju od 5 do 500 računara.\nNetPLanet konstantno ulaže u svoje resurse što omogućuje apsolutnu najbolju preporuku klijentu bez obzira na branšu u kojoj posluje.\nPored usluga IT support servisa Net Planet pruža i sve vrste usluga vezane za izradu sajtova i portala, 3D modelovanja, od planiranja i projektovanja, izrade, hostinga, registracije domena, održavanja i oglašavanja na internetu.\nKompanija Orion telekom je nastala 2010. godine u Beogradu, integracijom tri vodeća alternativna Internet provajdera (Media Works, Neobee.net i SezamPro). Iako, mlada kompanija, iza ORION Telekoma stoji iskustvo u telekomunikacijama staro 20 godina.\nKompanija pruža usluge internet provajdinga, fiksne telefonije i IP televizije i jedan je od vodećih provajdera u regionu.\nKompanija Tau finansije je osnovana sredinom 2009.godine kao želja i potreba da odgovori na pitanja sve većeg broja korisnika iz oblasti računovodstva, finansijsija i poreskih propisa.\nOsnovno načelo poslovanja kompanije je kvalitet usluge. Tim zaposlenih sposoban je da odgovori na najveće izazove modernog poslovanja, da pruži brz odziv, lični pristup i savremen način poslovanja. Značajan akcenat poslovanja kompanije je poreski i računovodstveni konsalting, kao i usmeravanje stranaka ka boljoj optimizaciji poreskog bilansa i traženju najpogodnijih načina poslovanja.\nUsluge kompanije su usmerene ka malim i srednjim pravnim licima, prilagođavajući ih potrebama svakog pojedinačnog korisnika prema delatnosti i organizaciji rada.


Oskar kvaliteta Aerodromu Nikola Tesla - Aviatica\nOskar kvaliteta Aerodromu Nikola Tesla\nBeogradski aerodrom dobio je nacionalnu nagradu za poslovnu izvrsnost „Oskar kvaliteta“ za partnerstvo i resurse i za poslovne rezultate u kategoriji javnog sektora. U ime kompanije, nagradu je primio v.d. generalni direktor Saša Vlaisavljević. Nagrada se dodeljuje za vrhunske rezultate postignute u razvoju i unapređenju organizacione i poslovne izvrsnosti i konkurentnosti.\n„Nagrada Oskar kvaliteta za beogradski aerodrom još jedna je potvrda dobrog i kvalitetnog poslovanja. Četiri meseca zaredom beležimo apsolutno povećanje mesečnog broja putnika. Povećanje od 9 odsto putnika u oktobru i 15 odsto veći promet robe su podaci koji dovoljno govore sami za sebe. Neto dobit u prvih devet meseci veća je za 13 odsto u odnosu na isti period prošle godine i očekujemo još jednu rekordnu godinu u svim segmentima poslovanja. Kvalitet usluge za Aerodrom Nikola Tesla Beograd je prioritet, pa je i ova nagrada meni izuzetno draga” – rekao je v.d. generalnog direktora Saša Vlaisavljević.\nNacionalnu nagradu za poslovnu izvrsnost “Oskar kvaliteta 2016” po 22. put organizovale su Privredna komora Srbije i Fondacija za kulturu kvaliteta i izvrsnost pod pokroviteljstvom Ministarstva privrede, povodom Svetskog dana kvaliteta.\nAerodrom Nikola TeslaBeogradOskar kvaliteta


Javna prezentacija projekta „Upravljanje imovinom – korist za sve”, okupila je partnere ko-aplikante, odnosno predstavnike opština koji učestvuju na ovom projektu. U cilju predstavljanja aktivnosti projekta, očekivanim rezultatima i benefitima do kojih će dovesti sama realizacija, koordinator i strateški partner u projektu, Grad Požarevac, okupio je partnere, predstavnike opština: Velika Plana, Žagubica, Veliko Gradište, Kučevo, Petrovac na Mlavi i Golubac.\nMenadžer projekta, Danijela Tufegdžić je istakla da je predviđeno da se za svih sedam partnera evidentiraju podaci i prikupi 20 hiljada jedinica. Nakon evidencije i popisane imovine ,na osnovu metodologije koja će biti usvojena na ovom projektu znaće se krajnji cilj, tačnije tržišne, građevinske i knjigovodstvene vrednosti. Za dalji nastavak rada potrebna je potvrda Republičke direkcije za imovinu. Uz prateću dokumentaciju i uspostavljanjem Geografsko-informacionog sistem (GIS) sa kompletnom bazom podataka pružiće mogućnost da se povezivanjem preko računara pribave informacije o infrastrukturi i zemljištu kojim se gazduje, dodaje Tufegdžić.\nKao što smo ranije pisali, postojanjem baze podataka celokupne javne imovine, imaće se uvid u rentiranje postojećih objekata i radu na i stima. Sve građevinske parcele, poslovni i stambeni objekti, ulice, trgovi, parkovi, nekategorisani i kategorisani putevi, biće evidentirani. Nakon evidencije, uspostaviće se novi sistem za upravljanje imovinom, a biće i procenjena njihova vrednost. Očekuje se da aktivnost u projektu uzmu i javna preduzeća. Projekat je počeo februara ove godine, a rok za realizaciju je do kraja februara meseca 2015. godine. Za realizaciju ovog projekta, programa „Exchange 4″ koji finansira EU, izdvojeno je nešto više od 219.000 evra.


Donacija Vlade Japana Domu za smeštaj odraslih lica u Kulini -\nDanas je u domu u Kulini održana svečanost povodom primopredaje donacije u okviru projekta opremanja Doma za smeštaj odraslih lica Kulina. Za nabavku specijalnog vozila za invalidna lica, agregat i pet liftova za invalidska kolica Vlada Japana izvdvojila je oko 69 hiljada evra.\nSvečanosti je prisustvovao ambasador Japana u Srbiji, Njegova ekselencija Đuići Takahara, kao i državni sekretar Nenad Nerić i predsednik opštine Aleksinac Nenad Stanković.\nAmbasador Japana Đuići Takahara veruje da će nakon ovog projekta prijateljski odnosi između Srbije i Japana biti dodatno ojačani\nAmbasador Takahara je istakao da duboko poštuje kontinuirani rad, posvećenost i brigu zaposlenih prema korisnicima. Pretpostavljam da se susreću sa mnogo izazova i poteškoća da bi obezbedili sigurno i adekvatno okruženje za svoje štićenike, dodao je on. Takahara je objasnio da su uprkos svim tehničkim problemima i nedostacima, poput nedostatka liftova ili adekvatnih vozila za prevoz osoba sa invaliditetom, zaposleni uspevali da pacijentima pruže potpunu uslugu i olakšaju im svakodnevni boravak u ustanovi.\n– Ovim projektom obezbeđeno je vozilo adaptirano za prevoz osoba u kolicima, što će domu omogućiti da bezbedno prevozi svoje korisnike. Postavljeni su i neophodni liftovi za stepenište, pa očekujem da će to smanjiti opterećenje zaposlenima. Drago mi je što čujem da sada mnogi korisnici mogu izaći u baštu zahvaljujući tim liftovima – poručio je ambasador Japana u Srbiji.\nProjektom je obezbeđen i novi agregat, pa će korisinima od sada biti toplo i tokom jakih zima, a pripremanje obroka i medicinski pregledi neće biti ugroženi čak i kada ne bude struje.\n– Vlada Japana razume da je pružanje pomoći radi smanjivanja dispariteta između urbanih i ruralnih oblasti od velike važnosti za razvoj Srbije. Isto tako, mišljenja smo da je neophodno pružiti podršku društveno ranjivim ljudima. Stoga, će Vlada Japana nastaviti svoju podršku za realizaciju projekta direktne koristi ugroženim ljudima, pogotovu u ruralnim krajevima, sa ciljem da se poboljša osnovna socijalna briga u Srbiji – kaže Takahara, koji veruje da će nakon ovog projekta prijateljski odnosi između Srbije i Japana biti dodatno ojačani.\nDržavni sekretar u Ministarstvu za rad, zapošljavanje, socijalna i boračka pitatanja Nenad Nerić govorio je o dosadašnjoj saradnji Srbije i Japana u realizaciji projekata koji će doprineti ekonomskom i socijalnom razvoju zemlje.\n– Iako je ovde bilo reči o konkretnoj opremi i iznosima donacije u evrima, moram da naglasim da se podrška Japana Srbiji ne može meriti novcem. Srbija i Japan su dve prijateljske zemlje koje se godinama unazad uzajamno podržavaju i uvažavaju, a dva naroda, iako geografski na različitim meridijanima neguju prijateljske odnose i tu razdaljinu prevazilaze dobrom namerom i željom da se pomogne svakom ko je u nevolji. Ponosni smo na saradnju sa ambasadom Japana u Srbiji i zahvalni na ličnoj posvećenosti ambasadora na unapređenju sveobuhvatnih bilateralnih odnosa između naše dve zemlje – naveo je Nerić.\nPredsednik opštine Aleksinac Nenad Staković u ime lokalne samouprave zahvalio je na pomoći u opremanju Doma za smeštaj odraslih lica u Kulini.\n– Po pravilu su to dobre stvari zbog kojih se okupljamo tako često ovde i ja bih iskoristio priliku da se u ime lokalne samouprave u Aleksincu zahvalim japanskoj ambasadi i njegovoj ekselenciji na podršci i donaciji koju su pružili ovom domu, a to će mnogo značiti pre svega korisnicima usluga ovog doma – napomenuo je Stanković.\nU ime zaposlenih i korisnika usluga ove ustanove Vladi Japana zahvalio se i direktor Doma za smeštaj odraslih lica u Kulini magistar Vojkan Stanojević, sa nadom i uverenjem da ovo nije kraj uspešne saradnje.\nPrevious Post:Nakon ALEF-a Kulturno leto do 28. avgusta\nNext Post:Nikola Stojanović najbolji pevač amater na “Vodenici”


Dan Muzeja Jugoslavije uz raznovrstan program – Radio Nostalgija\n26. novembra 2020. Marija Jovanović Aktuelno\nDan Muzeja Jugoslavije ove godine će biti obeležen nizom programa od 28. novembra do 2. decembra. Povodom 75 godina od kraja Drugog svetskog rata, publiku očekuje video prenos kustoskog vođenja kroz intervencije na stalnoj postavci, onlajn diskusija „Sloboda narodu!”, kao i emitovanje nastupa benda „Fish in Oil”, koji će izvoditi repertoar revolucionarnih pesama. Drugog decembra biće otvorena i gostujuća izložba „Alan Ford trči počasni krug”, na kojoj će biti prikazane 152 originalne table ovog stripa koji je ostvario značajan uticaj na jugoslovensku popularnu kulturu.\nU subotu, 28. novembra, program će biti u znaku obeležavanja 75 godina od kraja Drugog svetskog rata. Od 14 časova publika će na jutjub kanalu Muzeja moći da prati prenos vođenja kroz kustoske intervencije, koje su na stalnoj postavci realizovane upravo ovim povodom. Kustosi će približiti publici predmete koje su izdvojili i kroz njih će akcentovati konkretne istorijske trenutke i važne društvene pojave iz ovog perioda.\nU nedelju 29. novembra u 13 časova publiku očekuje autorsko vođenje kroz aktuelnu izložbu dokumentarnih fotografija „TANJUG javlja, rat je završen”.\nIstog dana od 19 časova na jutjub kanalu Muzeja Jugoslavije svi zainteresovani moći će da prate diskusiju „Sloboda narodu!”: https://youtu.be/z6_5LiySQC8. Učesnici će biti Sanja Horvatinčić, postdoktorantkinja na Institutu za istoriju umetnosti u Zagrebu i Andrej Grubačić, redovni profesor antropologije na Institutu za integralne studije u Kaliforniji i gostujući profesor na Univerzitetu u Berkliju. Kroz razgovor koji će moderirati istoričarka, kustoskinja u Muzeju Jugoslavije, Jovana Nedeljković, učesnici će preispitivati koncept slobode koristeći kao okosnicu primere dva radikalna emancipatorska pokreta koja u svom radu istražuju – jugoslovenski Narodnooslobodilački i kurdski oslobodilački pokret.\nNa sam rođendan Muzeja, u utorak, 1. decembra od 19 časova publika će na muzejskom jutjub kanalu (https://youtu.be/LC6cjnNGXmY) moći da prati nastup poznatog beogradskog sastava „Fish in Oil” iz Muzeja Jugoslavije, a oni će ovom prilikom izvesti poseban repertoar jugoslovenskih revolucionarnih pesama.\nObeležavanje ovogodišnjeg Dana Muzeja, završava se 2. decembra otvaranjem izložbe „Alan Ford trči počasni krug”. Kao što je pomenuto, tom prilikom biće prikazana 152 originalna crteža iz ranog perioda (1969–1975), iz vremena kada je na izradi stripa radio prepoznatljivi italijanski autorski dvojac Magnus-Bunker, kao i tri naslovna crteža Paola Pifarerija. Autor izložbe je slovenački kolekcionar stripova Rok Glavan, a izložba gostuje u Muzeju Jugoslavije posle velikog uspeha koji je prošle godine postigla u Nacionalnoj galeriji u Ljubljani.\nPored pomenutih sadržaja, najmlađe posetioce na stalnoj postavci očekuje svojevrsni „put oko sveta”. Naime, u svakoj od pet izložbenih sala nalaze se mape koje upućuju na tragove do određenih muzejskih predmeta. Kako se fond Muzeja pretežno sastoji od brojnih poklona koje je Josip Broz Tito dobijao tokom života, deca imaju priliku da se, pronalazeći tragove, kreću kroz stalnu postavku, putuju kroz različite zemlje i vremenske periode, uče kroz eksponate o istorijskim događajima i ličnostima, udaljenim kulturama, običajima. U igri učestvuju deca i njihovi pratioci samostalno i nezavisno od drugih posetilaca.\nPrilikom posete Muzeju obavezno je poštovanje svih trenutno važećih mera za sprečavanje i suzbijanje zarazne bolesti COVID-19.\n« Nauka ne odustaje: Sve je spremno za 11. Evropsku noć istraživača!\nPreminuo Miša Aleksić »


Dejvis kup tim Srbije u holu Olimpijske haei u Insbruku, gde ce odigrati najpre grupnu fazu finalnog takmicenja Dejvis kupa 2021, a zatim u zavisnosti od rezultata i cetvrtfinale. (foto: BETAPHOTO/TENISKI SAVEZ SRBIJE/Neda Miletic/DS)\nSrpski teniser Novak Djoković rekao je sinoć da je rano pričati o osvajanju Dejvis kupa, kao i da selekciju krasi pozitivna atmosfera pred početak turnira.\n„Naravno da je nama svima u mislima ‘Salatara’, ali mislim da je rano sada pričati o tome, još nije počela ni grupna faza, tako da polako ima tu dosta jakih timova. Nama je cilj da prodjemo grupu, a onda otom potom“, rekao je Djoković na konferenciji za medije.\nSrbija će prvi meč u Insbruku, u okviru Grupe F odigrati u petak protiv domaćina Austrije, a dan kasnije će odmeriti snage sa Nemačkom. Obe pobede u grupi donose plasman u četvrtfinale i novi meč u Insbruku sa pobednikom Grupe C koji je zakazan za 30. novembar. U Grupi C su Francuska, Češka i Velika Britanija.\nfoto: BETAPHOTO/TENISKI SAVEZ SRBIJE/Neda Miletic/DS\n„Naravno to ne znači da ćemo mi pobediti, to nije garancija, ali je dobro da znamo da imamo takvu reputaciju. Mi to želimo, da odamo utisak da smo samouvereni, da verujemo u sebe, u tim, kolektiv i svakog pojedinca ovde. Na papiru nismo najjača reprezentacija, ali imamo najbolju atmosferu, i verujem da je nama iz šampionske generacije (2010.), ta atmosfera dozvolila da osvojimo taj trofej, i da odigramo još nekoliko finala i polufinala“, rekao je on.\n„Bitno je da i ova starija generacija, Janko (Tipsarević), ja, Ziki (Nenad Zimonjić), da svako učestvuje na neki način, što savetima, što nekim sugestijama, pojavom, energijom ili prisustvom. Svima je u interesu da srpska teniska reprezentacija prodje što bolje“, dodao je on.\n„Oni su se okupili u Beogradu, proveli su skoro sedam dana, kvalitetno trenirali, pravili jednu timsku atmosferu i uhvatili jedan zalet za Austriju… Iako ja nisam bio tamo, osećao sam da sam duhom prisutan, i bilo mi je drago što su se okupili zajedno, jer mislim da upravo takve stvari dozvoljavaju pojedincima i timu da se dobro spreme“, rekao je on.\n„To čini ovo takmičenje jedinstvenim, sama ta činjenica da kao individualni sportista si deo jednog kolektiva, tebe prosto tera ukoliko želiš da izvučeš najbolje iz sebe i tima, da se prilagodiš tome i da se ponašaš malo drugačije nego kada igraš samo za sebe“, zaključio je Djoković.\nDejvis kup, Novak Đoković, tenis\nPartizan gostuje Voždovcu, crveno-beli dočekuju Spartak\nSrbija otvorila kvalifikacije za SP pobedom protiv Letonije


Usvojen prijedlog strategije upravljanja javnim finansijama u RS - Akta.ba\n04.06.2021. 13:54 / Izvor: SRNA\nVlada Republike Srpske usvojila je Prijedlog Strategije upravljanja javnim finansijama Republike Srpske za period od 2021. do 2025. godine.\nStrategija upravljanja javnim finansijama služiće kao glavna smjernica za jačanje pravnog i institucionalnog okvira i sistema za upravljanje javnim finansijama Republike Srpske u skladu sa zahtjevima Evropske unije i međunarodnim standardima.\nTokom izrade Strategije u obzir su uzete sva relevantna dokumenta za BiH, odnosno Republiku Srpsku u oblasti evropskih integracija, saopšteno je iz Biroa Vlade za odnose s javnošću.\nU obzir je uzet Sporazum o stabilizaciji i pridruživanju /SPP/, kao i obaveze svih nivoa vlasti u BiH koje proizilaze iz Reformske agende i Zajedničke socioekonomske reforme za period 2019. - 2022. godina, kao i preporuke Glavne službe za reviziju javnog sektora Republike Srpske.\nSastavni dio strategije, koju je Vlada usvojila na jučerašnjoj sjednici, je i Akcioni plan za njeno sprovođenje, pregled dinamike realizacije planiranih aktivnosti i logički okvir.\nStrategija upravljanja javnim finansijama Republike Srpske obuhvata šest oblasti djelovanja, odnosno stubova i to Fiskalni okvir, Javni prihodi, Planiranje i budžetiranje, Izvršenje budžeta, Unutrašnja kontrola i Eksterna revizija.


Dodik: Šta bi bilo da Srbija traži nezavisnost RS? | Serb.rs\nSerb.rs > SVET > Dodik: Šta bi bilo da Srbija traži nezavisnost RS?\n26. februara 2016. / Komentari su isključeni na Dodik: Šta bi bilo da Srbija traži nezavisnost RS?\nBosna i Hercegovina ne može i neće priznati nezavisnost Kosova bez stava Republike Srpske, izjavio je predsednik Republike Srpske Milorad Dodik.\n„Unilatrano proglašena nezavisnost kakvu su učnili kosovski Albanci za nas ostaje trajno neprihvatljiva“, rekao je Dodik na konferenciji za novinare sa premijerom Srbije Aleksandrom Vučićem, osvrćući se na zahtev predsednika Albanije Bujara Nisanija da Sarajevo prizna jednostrano proglašenu kosovsku nezavisnost.\n„Šta bi bilo da je neko iz Srbije došao u Sarajevo i tražio da Sarajevo prizna nezavisnost Republike Srpske. Neki smatraju da je to pravo predsednika Albanije, ali isto tako moraju da znaju da je i naše pravo da imamo naše politike“, rekao je Dodik.\nDodik je, posle sastanka sa Vučićem, rekao da Republika Srpska pozdravlja „pojačanu snagu“ Srbije, smatrajući da je ona ključna za regionalnu stabilnost i poziciju Srbije.\n„Mir i stabilnost su glavni cilj koji smo utvrdili, želeći to i drugima, a ne samo srpskim narodima i državama“, rekao je Dodik.\nOn je rekao da podrška Srbije Dejtonskom mirovnom sporazumu i teritorijalnom integritetu BiH nije sporna za Republiku Srpsku, već da su za taj entitet sporne nametnute nadležnosti od strane „međunarodnih okupatora“, pre svega visokog predstavnika, koji su redizajnirali Dejtonski sporazum.\nDodik je istakao da RS ne vodi avanturističku politiku već se protivi nametanju rešenja stranaca, „koji su im razvaljivali ustavni poredak“.\nOznake: BIH, Dejton, kosovo, Milorad Dodik, neutralnost, priznavanje, Republika Srpska / Objavljeno u: SVET


Oliver Aleksić, koordinator projekta „Javno zalaganje za transparentno poljoprivredno ulaganje“, predstavio je rezultate istraživanja i izjavio da je neophodno izdvojiti znatno više sredstava za poljoprivredna ulaganja, s obzirom da je Despotovac pretežno poljoprivredni kraj, a ovogodišnji budžet je znatno manji u odnosu na prethodne.\nSa druge strane, izvestan broj poljoprivrednika nije koristio nijedan vid lokalnih podsticaja, i to je razlog zašto treba aktivnije uključiti poljoprivrednike u procese planiranja mera lokalnih davanja, i uskladiti ih sa njihovim potrebama. „Utvrđeno je da na lokalnim konkursima ne postoje jasni kriterijumi za izbor korisnika sredstava, već da se sredstva dodeljuju prema redosledu pristiglih prijava, sve do utroška raspoloživih sredstava“, objašnjava Aleksić.\n„Važno je da zajednica sama prepozna potrebe i potencijale, na osnovu kojih bi se raspisivali konkursi i javni pozivi. Zajedničko planiranje lokalne samouprave i aktera zajednice, vodi ka izgradnji poverenja“, ističe Goran Miljković, menadžer LAG-a Levač. Miljković je najpre predstavio primer modela uključivanja zajednice kroz LAG, i predložio da se u Opštini Despotovac formira LAG Resava kojim bi bilo obuhvaćeno više sela u opštini Despotovac kao i nekoliko sela iz susednih opština.\nPredstavnici Lokalne samouprave pozitivno su ocenili ovaj predlog i izrazili zainteresovanost da se dodatno uključe u proces formiranja LAG-a Resava.


source.ba | MUP KS i OSA u akciji: U presretnutom automobilu pronađeno 200 kg droge\nU presretnutom automobilu na dionici autoputa A-1 kod Sarajeva pronađeno je 200 kilograma droge.\nPripadnici Ministarstva unutrašnjih poslova Kantona Sarajevo u saradnji sa pripadnicima Obavještajno-sigurnosne agencije BiH na području Kantona Sarajeva zaplijenili su oko 200 kilograma droge skunk. Akcija se provodi već duže vrijeme, a uhapšena lica su na kriminalističkoj obradi u MUP KS.\nKako saznaje agencija Patria, na dionici autoputa A-1 kod Sarajeva presretnut je automobil u kojem je pregledom pronađena velika količina droge.\nIz MUP KS su najavili da će uputiti saopćenje za javnost.\nTagovi: BiHSarajevoOSADrogaMUP KS


Naši partneri - Film in Serbia\nCrater Trening Centar\nCrater Trening Centar je ogranak jednog od najuspešnijih regionalnih studija za izradu vizuelnih efekata za film i televiziju - Crater Studija. Prenošenjem veštine kreiranja vizuelnih efekta, Trening Centar pruža zainteresovanima praktično primenjivo znanje i priliku da vide kako ovaj posao zaista izgleda, odnosno da nauče da se specijalizuju, integrišu i sarađuju u radnom ambijentu u kome se stalno očekuju dobra rešenja. Cilj takve edukacije je da polaznici stvaraju vizuelne efekte visokog kvaliteta i na taj način budu konkurentni na globalnom tržištu. Od 2017, Srpska filmska asocijacija i Crater Trening Centar, zajedno sa portalom VFX Serbia, uspešno organizuju internacionalnu Konferenciju kompjuterske grafike i digitalnih umetnosti CGA Belgrade.\nCrater Trening Centar je ogranak jednog od najuspešnijih regionalnih studija za izradu vizuelnih efekata za film i televiziju - MORE\nDHL – internacionalna logistička kompanija\nDHL je globalni lider u transportnoj i logističkoj industriji. Svojim korisnicima pruža usluge međunarodnih ekspres isporuka, prevoza robe avionom, kamionom, brodom i vozom, kao i prilagođene i specijalizovane špedicije. DHL je prisutan u više od 220 zemalja i teritorija širom sveta, što ga čini najinternacionalnijom kompanijom na svetu. Sa svojih 300.000 zaposlenih nudi korisnicima vrhunski kvalitet usluga koje će zadovoljiti sve njihove potrebe. U Srbiji je prisutan od 1983. godine. Prevozi dokumente i robu pouzdano i na vreme, od vrata do vrata; nudi Import Express usluge koje podrazumevaju preuzimanje pošiljke sa bilo kog mesta u svetu i transport do Srbije, uključujući usluge carinjenja i dostave; vrši i lokalnu distribuciju i logistiku. DHL je kroz razvijenu saradnju sa filmskom industrijom prepoznao potrebe filmskih profesionalaca, te stekao bogato iskustvo i na tom polju. S ponosom nudi članovima Srpske filmske asocijacije popust od 35% za sve pošiljke iz Srbije. Za više informacija kontaktirajte ivan.beljic@dhl.com ili posetite sajt www.dhl.rs.\nDHL je globalni lider u transportnoj i logističkoj industriji. Svojim korisnicima pruža usluge međunarodnih ekspres isporuka, prevoza robe avionom, kamionom, brodom i vozom, kao i prilagođene i sp...\nEkonomski fakultet je vodeća visokoobrazovna institucija iz oblasti ekonomije, biznisa i statistike u Jugoistočnoj Evropi, međunarodno priznata, a pored obrazovanja aktivno se bavi istraživanjem, inovacijama i podstiče preduzetništvo. U saradnji sa Ekonomskim fakultetom Srpska filmska asocijacije je sprovela Analizu ekonomskih efektata podsticaja za investiranje u audio-vizuelnu produkciju koje Ministarstvo privrede dodeljuje za produkciju filma, TV serija i reklama. Ovakva analiza, iako uobičajena u svetskoj, prvi put je sprovedena u domaćoj praksi kako bi dala pregled kompletne efikasnosti podsticaja od njihovog uvođenja 2016. do danas.\nEkonomski fakultet je vodeća visokoobrazovna institucija iz oblasti ekonomije, biznisa i statistike u Jugoistočnoj Evropi, međunarodno priznata, a pored obrazovanja aktivno se bavi istraživanjem,...\nEscape Studios organizuje specijalizovane kurseve za studente i postdiplomce iz oblasti vizuelnih efekata, video igara, digitalnih umetnosti i animacije, i kraće kurseve za motion graphics. Od osnivanja kompanije 2002. godine u Londonu, više od 4.000 studenata uspešno je završilo obuke zahvaljujući kojima rade u industriji animacije i vizuelnih efekata. U oktobru 2013, Escape Studios je kupio Pearson plc, a blisko sarađuju i sa najuspešnijim studijima za vizuelne efekte među kojima su Framestore, The Mill, MPC, Electric Theatre Collective, Meduze, Bluebolt, Cinesite, DNeg i Milk. Escape Studios je pokrenuo prvi VFX festival u Londonu 2012, zajedno sa MPC, Framestore i Cinesite.\nEscape Studios organizuje specijalizovane kurseve za studente i postdiplomce iz oblasti vizuelnih efekata, video igara, digitalnih umetnosti i animacije, i kraće kurseve za motion graphics. Od osn...\nFakultet dramskih umetnosti u Beogradu predstavlja najznačajniju instituciju umetničkog dramskog obrazovanja u Srbiji. Ova eminentna ustanova visokoškolskog obrazovanja, umetnosti i kulture mesto je na kome se formiraju kriterijumi u oblasti dramskih umetnosti. To je ujedno i škola iz koje su potekli naši najznačajniji stvaraoci i koja je time značajno doprinela visokom nivou pozorišta, filma, radija i televizije na celokupnom južnoslovenskom kulturnom prostoru.\nFakultet dramskih umetnosti u Beogradu predstavlja najznačajniju instituciju umetničkog dramskog obrazovanja u Srbiji. Ova eminentna ustanova visokoškolskog obrazovanja, umetnosti i kulture mesto j...\nFilmski centar Srbije je nacionalna institucjia koja pruža profesionalnu podršku filmskim stvaraocima i realizuje konkurse za finansiranje i sufinansiranje pripreme, razvoja, proizvodnje, distribucije i prikazivanja domaćih i manjinskih kinematografskih dela. Ostvaruje i razvija saradnju sa svim srodnim institucijama u inostranstvu, fondacijama, festivalima, marketima, promoterima, kupcima filmova i uglednim udruženjima i pojedinicima. FCS podržava i organizuje festivale, promocije, konferencije, publikacije i tematske cikluse posvećene promociji srpskog filma na međunarodnim festivalima i drugim manifestacijama sličnog karaktera.\nFilmski centar Srbije je nacionalna institucjia koja pruža profesionalnu podršku filmskim stvaraocima i realizuje konkurse za finansiranje i sufinansiranje pripreme, razvoja, proizvodnje, distribuci...\nJugoslovenska kinoteka prikuplja, sređuje, obrađuje, čuva i prikazuje filmove, kao i prateću filmsku građu, predmete i druge materijale iz istorije filma, kao jedan od pet najznačajnijih filmskih arhiva na svetu. Nova upravna zgrada Jugoslovenske kinoteke, u renoviranom zdanju, zvanično je otvorena 2011, a za publiku, a u prelepom enterijeru nalaze se bioskopske sale, stalna muzejska postavka, biblioteka i direkcija Kinoteke. Najveću vrednost Kinoteke predstavljaju nitratni fond i kolekcija srpskih filmova, a ukupni fond broji više od 100.000 kopija. Od 1951. Kinoteka je redovna članica Svetske federacije filmskih arhiva (FIAF). SFA blisko sarađuje sa ovom institucijom, a jedan od najvažnijih događaja koji organizuje – konferencija CGA Belgrade održava se upravo u Kinoteci.\nJugoslovenska kinoteka prikuplja, sređuje, obrađuje, čuva i prikazuje filmove, kao i prateću filmsku građu, predmete i druge materijale iz istorije filma, kao jedan od pet najznačajnijih filmski...\nKongresni Biro Srbije osnovan je maja 2007 godine kao deo Turističke organizacije Srbije. Cilj Biroa je da poboljša imidž Srbije i razvije njenu kongresnu industriju koja važi za kvalitetnu po pitanju servisa i proizvoda. Sa oko 50 partnera i snažom promocijom zemlje na najznačajnijim globalnim sajmovima kongresnog turizma, Kongresni biro je zauzeo vodeću ulogu u celom regionu. Kongresni biro Srbije i Srpska filmska asocijacija koegzistiraju u zajedničkim stremljenjima u promociji srpskog Brenda i Srbije kao destinacije, razvojem kapaciteta i kvaliteta usluga kao što su hoteli, iznajmljivanje automobila i drugih resursa.\nKongresni Biro Srbije osnovan je maja 2007 godine kao deo Turističke organizacije Srbije. Cilj Biroa je da poboljša imidž Srbije i razvije njenu kongresnu industriju koja važi za kvalitetnu po pi...\nNALED je jedina poslovna asocijacija koja u svom članstvu okuplja predstavnike sva tri sektora društva - kompanije, opštine i NVO, koji zajedno rade na poboljšanju uslova za lokalni ekonomski razvoj i poslovanje u Srbiji. Jedinstvenost NALED-a ne ogleda se samo u raznovrsnoj strukturi članova, već i u činjenici da je, osim članskog udruženja, NALED i organizacija civilnog društva (NVO).\nNALED sprovodi različite projekte i na taj način svojim članovima pruža dodatne vrednosti. Za sve što ulože u NALED članovi dobijaju dvostruko više, jer je prihod od članarine pokriven jednakom vrednošću donatorskih sredstava. Od osnivanja (2006.) do danas, NALED-u je pristupilo preko 160 članova, među kojima su najuspešnije kompanije, opštine i NVO u Srbiji. Institucije Vlade Republike Srbije i međunarodne organizacije čine preko 30 institucionalnih partnera koji podržavaju aktivnosti NALED-a.\nNALED je jedina poslovna asocijacija koja u svom članstvu okuplja predstavnike sva tri sektora društva - kompanije, opštine i NVO, koji zajedno rade na poboljšanju uslova za lokalni ekonomski raz...\nPrivredna komora Srbije je nezavisna, savremena i odgovorna nebudžetska institucija, nacionalna asocijacija svih srpskih privrednika koja svoju tradiciju, iskustvo, znanje i stručnost stavlja u slu�...\nSrbija stvara je platforma koja afirmiše i promoviše srpske stvaraoce u oblastima obuhvaćenim ekonomijom zasnovanom na znanju. Kroz koncept Srbija stvara ističe se važnost kreativnih industrija, nauke i ekonomije zasnovane na znanju, pruža se podrška umetnicima i stvaraocima da izlaze na međunarodnu scenu, a Srbija se prikazuje kao zemlja ljudi koji su kreativni, inovativni, uporni, pouzdani i istrajni. Platforma je deo šire inicijative predsednice Vlade RS Ane Brnabić da u neposrednoj saradnji sa umetnicima i inovatorima, kao i kreativnim sektorom uopšte, inicira mere za izmenu pravno-poslovnog i društvenog okruženja u Srbiji u cilju podrške razvoju postojećih i nastajanju novih inicijativa oblastima inovacija, kreativnih industrija i umetničkog stvaralaštva.\nSrbija stvara je platforma koja afirmiše i promoviše srpske stvaraoce u oblastima obuhvaćenim ekonomijom zasnovanom na znanju. Kroz koncept Srbija stvara ističe se važnost kreativnih industrija,...\nSrpska asocijacija snimatelja SAS\nSrpska asocijacija snimatelja je neprofitno, umetničko, strukovno i edukativno udruženje gradjana koje okuplja vodeće direktore fotografije u Srbiji. Ciljevi Asocijacije su unapređenje umetničkog stvaralaštva, širenje kulture vizuelne komunikacije i poboljšanje okruženja i profesionalnih standarda u kojima stvara srpska kinematografija.\nSrpska asocijacija snimatelja je neprofitno, umetničko, strukovno i edukativno udruženje gradjana koje okuplja vodeće direktore fotografije u Srbiji. Ciljevi Asocijacije su unapređenje umet...\nDelatnost TOS-a je usmerena ka poziciranju turističkog proizvoda Srbije na domaćem i inostranim tržištima i turističkoj valorizaciji komparativnih prednosti Srbije, kao što su njen geostrateški...\nUdruženje likovnih umetnika primenjenih umetnosti i dizajnera Srbije (ULUPUDS) jedinstvena je društvena, vanstranačka organizacija i dobrovoljno profesionalno Udruženje koje stvara ambijent za sl...\nSrpska filmska asocijacija je osnovana 2009 uz podršku USAID Projekta za razvoj konkurentnosti (2007-2011) koja je bila ključna u procesu. Cilj projekta je bio da promoviše ekonomski rast kroz značajno povećanje konkurentnosti malih i srednjih preduzeća u Srbiji u vodećim sektorima rezultirajući u povećanju prodaje, izvoza, investicija i radnih mesta. Zahvaljujući pokazateljima studije sprovedene u 12 privrednih sektora Srbije, Projekat je identifikovao sektore sa najvecim potencijalom za medjunarodnu konkurentnost: ICT, turizam, film i produkcija, gradjvevinarstvo, auto delovi, prerada drveta i nameštaja, obnovljiva energija.\nU okviru sektora filmske produkcije Projekat je razvio “Film in Serbia” promotivnu kampanju i vebsajt, pomogao osnivanje Srpske filmska asocijacije (Serbia Film Commission) usmerene na privlačenje medjunarodnih produkcija u zemlju i pomogao srpske produkcijske kuće u nastupima na najvažnijim sajmovima i razvijanju usluga.\nSrpska filmska asocijacija je osnovana 2009 uz podršku USAID Projekta za razvoj konkurentnosti (2007-2011) koja je bila ključna u procesu. Cilj projekta je bio da promoviše ekonomski rast kroz...\nVFX Serbia je social media inicijativa i ima za cilj unapređenje komunikacije ljudi iz VFX i srodnih disciplina filmske industrije, kako u Srbiji tako i globalno. Ideja za VFX Serbia pojavila se pre nekoliko godina kao odgovor na potrebu profesionalaca za uvidom u stanje domaće VFX industrije i kao platforma za promociju iste. Cilj je da se oformi baza domaćih artista i studija, da se uključe srodne discipline i napravi jedna koherentna perspektiva domaće filmske i video produkcije i post-produkcije i predstavi zajednički kreativni potencijal. Kreiranje sajta je bilo logično rešenje s obzirom na lakoću pristupa, brzinu i transparentnost informacija. vfxserbia.com proradio je avgusta 2012. godine i funkcioniše u sprezi sa najpopularnijim socijalnim platformama, pre svega VFX Serbia facebook stranom. Na projektu se u početku angažovalo petoro ljudi ali se vremenom taj broj povećao. U realizaciji mogu da učestvuju svi koji žele da se domaća VFX scena podigne na viši nivo. U planu su aktivnosti koje će iziskivati angažovanje nešto većeg broja ljudi i nadamo se da će mo uspeti privući pažnju profesionalaca koji bi svojim iskustvom i znanjem pomogli da ova inicijativa zaživi i preraste u nešto ozbiljnije.\nVFX Serbia je social media inicijativa i ima za cilj unapređenje komunikacije ljudi iz VFX i srodnih disciplina filmske industrije, kako u Srbiji tako i globalno. Ideja za VFX Serbia pojavila se pre...\nVisoka škola likovnih i primenjenih umetnosti, strukovnih studija\nVisoka škola likovnih i primenjenih umetnosti strukovnih studija u Beogradu je jedina državna strukovna visoka škola u polju umetnosti sa akcentom na razvijanje veština i praktični rad u tri studijska programa - grafički dizajn, dizajn enterijera i mediji slike. Pored inoviranih sadržaja studijskih programa, odlikuju se i brojnim umetničkim i stručno aplikativnim predmetima, a studentima posebno odgovaraju male grupe i individualni rad s njima. Škola je učestvovala u programu izrade strategije Pametne specijalizacije, u okviru grupe za kreativne industrije koju je moderirala Milica Božanić, izvršna direktorka SFA.\nVisoka škola likovnih i primenjenih umetnosti strukovnih studija u Beogradu je jedina državna strukovna visoka škola u polju umetnosti sa akcentom na razvijanje veština i praktični rad u tri stud...


16.06.2021 21:32 Autor: Raport.ba\nKomisija za očuvanje nacionalnih spomenika BiH, koju vodi Faruk Kapidžić, donijela je odluku kojom onemogućava gradnju objekata u parku Hastahana.\nNaime, na tom mjestu Centralna banka BiH planirala je graditi svoj objekat što je izazvalo revolt građana.\nZbog svega je Centralna banka BiH najavila pravni borbu tvrdeći da je zemljište sad njihovo i da imaju sva prava tu graditi svoj objekt.\nZanimljivo je međutim da je danas Kantonalni odbor SDA podržao odluku Komisije kontra Centralne banke BiH koju vodi guverner Senad Softić koji je na čelo banke došao kao kadar SDA.\n“KO SDA Sarajevo podržava odluku relevantne struke i Komisije za očuvanje nacionalnih spomenika BIH da se na prostoru Hastahane ne grade građevinski objekti, kao i preporuku da se ovaj prostor uredi kao zelena površina – park. Za potrebe Centralne Banke BIH, uvažavajući interese ove važne institucije, potrebno je naći najkvalitetnije alternativno rješenje.\nImidž modernih, urbanih i ekološki čistih gradova danas se mjeri količinom zelenih površina u njihovom centru što se direktno odražava na kvalitet života i zdravlje građana. Prostor užeg centra Sarajeva je ograničen slobodnim prostorom i prioritet svake vlasti, općinske ili kantonalne, mora biti okrenut povećanju kvalitete života kroz uvećanje zelenih površina i formiranje novih parkova a ne građevinskih objekata.\nOsim Hastahane, na području centra grada – na Marijin Dvoru i uz pojas rijeke Miljacke, ne smije doći do gradnje tornjeva koji su rezultat želje za profitom, a nauštrb zelenih površina i čistog vazduha. SDA se predano zalaže za razvoj Sarajava, ali pod kontrolom struke i u interesu zdravlja stanovnika. Pozivamo građane Sarajeva da s punom pažnjom prate sve korake aktuelne vlasti, posebno one od kojih direktno zavisi naša i budućnost naše djece”, saopćili su iz SDA.\nTagovi: Centralna banka BiH Hastahana KO SDA Sarajevo Komisija za očuvanje nacionalnih spomenika Senad Softić\nVeliki udarac za ekonomiju BiH: Dramatičan pad doznaka iz inostranstva\nNastavak ekonomskog dijaloga EU i zemalja Zapadnog Balkana i Turske: Podrška monetarnoj politici u BiH\nCBBiH - Devizne rezerve 16,44 milijarde KM, porast i na mjesečnom i na godišnjem nivou\nAjnadžić odgovorio Helmutu Lutzu, umjetniku instalacije iz Hastahane\nPotvrđeno pisanje Raporta. Željko Marić novi viceguverner CBBiH


Japanci odbacili Trampov prijedlog: Nema odlaganja Olimpijskih igara - BIGportal.ba\n13 Marta, 2020 13 Marta, 2020 026\nJapanska ministarka za Olimpijske igre Seiko Hašimoto odbacila je predsednika SAD Donalda Trampa da se Igre u Tokiju odlože zbog pandemije koronavirusa.\nTramp je predložio da se se Olimpijske igre u Tokiju, koje bi trebalo da počnu 24. jula, odlože za godinu dana.\nHašimoto je, na konferenciji za novinare, izjavila da Međunarodni olimpijski komitet (MOK) i organizatori Igara “uopšte ne razmatraju otkazivanje ili odlaganje Igara”.\n“Nastavljamo s pripremama za održavanje Igara”, rekla je Hašimoto i dodala da se ceo svet bori protiv virusa i da će sigurno biti pozitivnog efekta, “Učinićemo sve da Olimpijske igre realizujemo onako kako je planirano”.\nOlimpijski plamen za Igre u Tokiju upaljen je juče u Olimpiji, mestu rođenja drevnih igara, na skromnijoj ceremoniji zbog straha od širenja koronavirusa. Plamen bi u Japan trebalo da stigne 20. marta.


You are at:Home»Prethodna izdanja»119»Agilnost – novi odgovor na dinamičnu promenu\nDejv Ulrih (Dave Ulrich), profesor na Univerzitetu u Mičigenu, autor brojnih bestselera u oblasti HR-a, liderstva i organizacione strategije i transformacije, rangiran od strane “Business Weeka” kao guru menadžmenta broj 1, tokom poslednjih 30 godina radi na identifikaciji ključnih sposobnosti koje organizacije moraju da poseduju ako žele da budu uspešne. On i njegove kolege iz RBL Grupe definisali su koncept sposobnosti organizacije kao nešto “sa čim je organizacija upoznata i u čemu je dobra u smislu isporuke vrednosti svojim ključnim zainteresovanim stranama”. Polazeći od toga da posedovanje pravih organizacionih sposobnosti vodi do poverenja investitora, oni su kreirali Leadership Capital Index, kako bi ove sposobnosti definisali kao nematerijalna sredstva koje investitori procenjuju tokom vremena. Dalje, s obzirom da posedovanje pravih organizacionih sposobnosti dovodi do povećanja prvrženosti korisnika i prihoda po korisniku, radili su na definisanju prave unutrašnje kulture i liderskog ponašanja. I konačno, kako posedovanje pravih organizacionih sposobnosti takođe dovodi do toga da zaposleni imaju veće lično blagostanje i radnu produktivnost, radili su na definisanju toga kako povećati lični značaj na poslu. Osvrćući se na najznačajnije organizacione sposobnosti, ovaj priznati poslovni mislilac u tekstu objavlenom 23. maja na Linkedinu poseban akcenat stavlja na agilnost kao na vrstu pokretljivosti i spretnosti neophodnu organizacijama za brzo prilagođavanje promenama.


“Fejsbuk” je sproveo unutrašnje analize o uticaju “Instagrama” a do izveštaja je došao “Volstrit žurnal” i objavio ga u utorak. Ugledni dnevnik je objavio da je “Fejsbuk” je više puta otkrio da je njegova aplikacija štetna po tinejdžere.\n“Žurnal” je citirao “Fejsbukove” analize tokom poslednje tri godine koje su ispitivale kako “Instagram” uitče na mlađe korisnike, a posebno su pogođene tinejdžerke.\nFoto: mettus / Alamy / Profimedia\nSlike tela na "Instagramu" dovode do negativnog samopoređenja kod mladih\n“Oko 32 odsto tinejdžerki reklo je da kad su imale loše mišljenje o svojim telima, Instagram je načinio da se osećaju još gore”, napisali su istraživači, kako prenosi “Žurnal”.\n“Fejsbuk” je takođe otkrio da je 14 odsto dečaka u Sjedinjenim Državama reklo da “Instagram” čini da se misle lošije o sebi.\nIako je tehnološki džin zaključio da veći procenat mladih nije negativno pogođen “Instagramom”, karakteristike koje društvena mreža identifikuje kao najštetnije ključni su deo njenog izgleda. Prema izveštaju, istraživači su upozorili da “Instagramova” stranica “explore” (istražiti) koja pruža korisnicima selektovane postove iz širokog spektra naloga, može gurnuti korisnike u potencijalno štetan sadržaj, preneo je CNBC.\nFoto: redsnapper / Alamy / Profimedia\nFejsbuk, telefon, tinejdžerka\n“Aspekti Instagrama pogoršavaju se međusobno kako bi stvorili savršenu oluju”, stoji u istraživanju.\nTop zvaničnici kompanije su razmatrali istraživanje a prema “Žurnalu” citira se u prezentaciji datoj prošle godine izvršnom direktoru “Fejsbuka” Marku Zakerbergu. Ipak, kako navodi CNBC, “Fejsbuk” se mučio da reši problem a da istovremeno zadrži svoje korisnike i drži ih aktivnima. Kompanija takođe pravi verziju “Instagrama” za mlađe od 13 godina.\n"Ovo je najgora stvar koja je ikad postojala": Šef "Fejsbuka" objavio snimak sa proslave 4. jula, internet je ERUPTIRAO (VIDEO)\nMladi su ključni za uspeh “Instagrama” – više od 40 odsto korisnika “Instagrama” mlađe je od 22 godine. Šefica javne politike “Instagrama” Karina Njuton je u postu navela da kompanija traga za načinima da usmeri korisnike na različite vrste sadržaja, umesto da se fiksiraju na slike tela koje mogu dovesti do negativnog samopoređenja.\nIpak, nakon što je izveštaj objavljen u javnosti, američki zvaničnici zatražili su odgovore od “Fejsbuka”.\nCNBC piše da i demokratski i republikanski kongresmeni sada žele da znaju kako usluge platforme utiču na mentalno zdravlje tinejdžera i dece i da je grupa demokrata iz oba doma Kongresa zahtevala te odgovore od Zakerberga u pismu u sredu. Takođe, vođe Trgovinskog podkomiteta Senata za zaštitu potrošača, senatori Marša Blekbern i Ričard Blumental, objavili su istragu “Fejsbuka” zbog tih navoda.\nU pismu Zakerbergu, senatori Ed Marki, Kejti Kastro i Lori Trejen pozvali su “Fejsbuk” da napusti svoje planove o lansiranju verzije “Instagrama” za decu, nakon što su ranije u maju to učinili američki tužioci. Troje kongresmena glasno zagovara zaštitu privatnosti i zdravlja deteta na internetu i prethodno su kritikovali “Fejsbukovo” istraživanje takve platforme.


Prevremeno rođenim bebama je potreban razgovor | LifePress magazin\nNajnovija istraživanja su pokazala da prevremeno rođene bebe imaju bolje razvijene govorne sposobnosti do 18 meseca straosti, ako su od samog rođenja izložena odraslim razgovorima. To znači da vašim bebicama treba što više da pričate i to po mogućnosti bez tepanja.\nStručnjaci decenijama pokušavaju dokazati da deca kojoj se od samog rođenja nije pričalo kasnije mogu da pate od određenih govornih blokada i nedostataka, a sada su taj šablon pokušali preneti i na prevremeno rođene bebe te otkriti kako nedostatak „odraslog razgovora“ deluje na njihov razvoj i kasnije jezičke sposobnosti.\nU studiji objvljenoj u medicinskom časopicu Pediatrics o ovome je pričala dr Betty Vohr iz medicinske škole na Brown univerzitetu i lekar bolnice Providence R.I. Ona je objasnila da intenzivna nega novorođenčadi na neonatologiji podrazumeva izloženost zvukovima monitora i ostalih mašina koje se tamo nalaze, ali ne i razgovoru odraslih.\nOna i njen tim su proučavali 36 prevremeno rođenih bebica koje su rođene sa težinom ispod jednog kilograma. Bebe su praćene do 32 nedelje starosti, odnosno snimano je koji to zvukovi okružuju bebu. Bebe su ponovno testirane sa navršenih 7 i 18 meseci, a rezultat je bio prilično interesantan. Naime, bebe koje su tokom dana čule najmanje 100 različitih reči su imale neuporedivo bolje jezičke sposobnosti od beba kojima se manje pričalo.\nPrema ovoj studiji zaključeno ja da svako povećanje iznad 100 novih reči po satu u 32 nedelje koliko su bebe praćene je rezultiralo sa 2 odsto boljom jezičkom sposobnošću kod beba od 18 meseci, što je zaista fenomenalno otkriće. Lekari zaključuju da bi roditelje čije bebe leže na neonatalnom odelu trebalo podsticati i ohrabrivati da što više pričaju svojim bebama.\nOni takođe naglašavaju da 100 dodatnih reči po satu uopšte nije teško postići, dovoljno je da bebama pevate pesmice, pričate kakav vam je bio dan, pričate o planovima za budućnost ili jednostavno pričate o vremena. Isto tako preporučuje se da članovi bebine porodice snime svoje glasove, priče i pesmice koje bi im osoblje moglo puštati.\nLekari su tokom ovog istraživanja zaključili da bebe posebno reaguju na majčin glas, a to pokazuju rezultati koji kažu da su bebe kojima je majka pričala i bila prisutna, jezički sposobnije. Samo prisutsvo majke je veoma važno. Isto tako lekari naglašavaju da je potrebno još mnogo istraživanja da bi se tačno utvrdilo šta to pozitivno utiče na razvoj preveremeno rođenih beba.\nRoditelji često imaju problem sa vremenom i ne mogu u bolnici provoditi onoliko vremena koliko bi želeli posebno ako imaju straije dete kod kuće o kome treba voditi računa, ovo najnovije istraživanje pokazuje da bi što više vremena trebali provoditi u bolnici pored nedonoščeta.


Putin i Abe 27. aprila u Sočiju - Sputnjik Srbija\n08:27 15 Jun 2021\n10:47 25.04.2017 Preuzmite kraći link\nPredsednik Rusije Vladimir Putin razgovaraće 27. aprila sa premijerom Japana Šinzom Abe, javila je pres-služba Kremlja.\n„Dana 27. aprila 2017. godine Rusiju će posetiti premijer Japana Šinzo Abe. Tokom razgovora predsednika Rusije sa premijerom Japana biće razmotren tok realizacije dogovora postignutih za vreme posete šefa ruske države Japanu 15. i 16. decembra 2016. godine“, stoji u saopštenju Kremlja.\nOsim toga, planiran je razgovor o stanju i perspektivama razvoja rusko-japanske saradnje u političkoj, trgovinsko-ekonomskoj i humanitarnoj sferi.\nRanije je objavljeno da je planirano da Abe razgovara sa Putinom i o situaciji u Severnoj Koreji.


“Povampirio” se dokazani lažov: Voker pokušava ponovo da proda recikliranu priču o Račku i nevinosti njegovih OVK…\nSvoju prvobitnu laž Vilijam Voker nudi kao temelj nekog budućeg ad hok tribunala pred koji treba izvesti sve ministre iz Miloševićeve vlade. ČAK je i zloglasni Haški tribunal koji bi, da je potrajao, verovatno i Justiciji prikačio neki udruženi… »\nAgencija za sprečavanje korupcije uskoro bi trebalo da dobije pet članova Veća, novog žalbenog tela, a prema našim saznanjima za ovu funkciju konkurisalo je 25 kandidata. Među njima je i Verka Atanasković, koja je kao v.d. direktorka Agencije… »\nMilić: Opasan narativ Prištine da blokira dijalog\nBEOGRAD - Direktorka Centra za evroatlanske studije (CEAS) Jelena Milić ocenila je da "institucionalna i parlamentarna kriza na Kosovu i opasan narativ o navodnom genocidu blokiraju dijalog Beograda i Prištine". Ona je komentarisala i moguće domete… »\nMilić: Opasan narativ Prištine blokira dijalog\nBEOGRAD: Direktorka Centra za evroatlanske studije (CEAS) Jelena Milić ocenila je da "institucionalna i parlamentarna kriza na Kosovu i opasan narativ o navodnom genocidu blokiraju dijalog Beograda i Prištine". Ona je komentarisala i moguće domete… »\nZeleno svetlo za vakcinu "Džonsona i Džonsona" u SAD, u Nemačkoj skoro 8.000 novozaraženih\nRTS pre 13 minutajoš 13 povezanih


Narodna biblioteka "Radoje Domanović" i Muzička škola "Stanislav Binički"organizovale zajednički koncert - Dnevnik Juga\nPočetna / DRUŠTVO / Narodna biblioteka „Radoje Domanović“ i Muzička škola „Stanislav Binički“organizovale zajednički koncert\nNarodna biblioteka „Radoje Domanović“ i Muzička škola „Stanislav Binički“organizovale zajednički koncert\nS. Zdravković 12/10/2018\tDRUŠTVO, Leskovac Ostavi komentar\nU godini jubileja,pola veka od pokretanja akcije “Dobro došli, prvaci“ leskovačka biblioteka je već realizovala brojne aktivnosti, poput stalne izložbe, druženja sa dečjim pesnicima, likovnih radionica. Najnovija u nizu akcija kojima se podseća na lepu tradiciju besplatnog učlanjenja najmladjih školaraca, organizovana je u saradnji sa Muzičkom školom “Stanislav Binički“.\nZa učenike muzičke škole, iako su nastupali pred najmlađim sugrađanima, današnji koncert bio je još jedna prilika da pokažu virtuoznost i muzikalnost, a prvaci su, verovatno prvi put suočeni sa živom prezentacijom klasične muzike, netremice slušali i gledali starije drugare. Nisu izostali ni aplauzi, a pojedinim mališanima se činilo da bi i sami mogli da se oprobaju u sviranju pojedinih instrumenata. Ovakva druženja i imaju za cilj da kod najmladjih podstaknu želju za bavljenje muzikom.\n– U okviru promocije Muzičke škole “Stanislav Binički“, redovno obilazimo osnovne škole i prvake, odnosno đake drugog razreda pozivamo da upišu i muzičku, a danas smo imali divnu priliku da im se predstavimo na najbolji način. Najmladji su danas mogli da se upoznaju sa različitim instrumentima, da pogledaju izbliza i njih i izvođače, da pitaju. Neka deca već imaju iskustva preko starije braće i sestara, ali su generalno, svi bili pažljivi i sigurna sam da su poneli lepe utiske. Ovo je najbolja promocija muzičke škole i najbolji način za povezivanje sa decom, smatra Dragana Mitić, pomoćnica direktorke Škole “Stanislav Binički“.\nOna dodaje da se na ovakav način deca i muzički edukuju, te da se, zahvaljujući dugogodišnjoj saradnji sa bibliotekom, od skora u prostorijama Čitaonice, nalazi jedan naštimovani pijanino, koji će učenici muzičke škole koristiti za interne časove, ali i nastupe na manifestacijama poput današnje.\n– Ponosni smo na kontinuiranu saradnju sa muzičkom školom i ovo prijateljstvo negujemo, želeći da potraje još dugo. Da je reč o jednom kvalitetnom obrazovnom kolektivu, potvrđuje i jučerašnja Oktobarska nagrada, te koristim ovu priliku da direktorki i kolektivu čestitam na priznanju. Danas smo u goste pozvali jedno odeljenje škole “Svetozar Marković“, a tu su nam i predškolci, naši budući čitaoci. Medju njima je i verovatno budućih đaka muzičke škole, pa se radujem zbog ovakvih druženja, istakla je direktorka biblioteke, Vesna Ilić.\nNajmlađa publika, mogla je danas da uživa u nastupu učenika Muzičke škole “Stanisalv Binički“ sa odseka violončelo, flauta, klavir i harmonika.\nPrethodni Nenad Filipović izabran za potpredsednika Jedinstvene Srbije\nSledeći Dodeljene nagrade pobednicima likovnog konkursa “Dodirom vidim“


Otvorena 8. Beogradska nedelja dizajna – CLUBBING.RS\nOtvorena 8. Beogradska nedelja dizajna\nJune 5, 2013 • No Comments •Kultura\nBDW Dizajnpark, ekskluzivne izložbe osme Beogradske nedelje dizajna, otvorene su u Muzeju savremene umetnosti uz modnu reviju Dragane Ognjenović.\nPredstavljanjem izložbi iz Grčke, Amerike, Austrije, Danske, Švajcarske, Češke, Poljske, kao i radova domaćih dizajnera, posetioci su, takođe, dobili jedinstvenu priliku da zavire u skoro zaboravljeni prostor važne institucije kulture od nacionalnog značaja u Beogradu, koja ne radi već šest godina, i privremeno otvara vrata samo za pet dana Dizajnparka.\nFestival je otvorio osnivač Jovan Jelovac u prisustvu predstavnika diplomatskog kora, državnih i kulturnih institucija i autora izložbi.\nČuvena izložba “Greek Monsters” nastala na osnovu autentičnih ilustracija grčkog studija Beetroot za knjigu “Neshvaćena čudovišta grčke mitologije” izazvala je posebne simpatije, pre svega najmlađih posetilaca. Gosti iz Grčke su delili helijumske balone koji odslikavaju predstavljene radove. Dušan Reljin, čuveni srpski fotograf sa adresom u Njujorku, koji radi sa najpoznatijim svetskim zvezdama, predstavio je svoje najnovije fotografije pod naslovom 10/10, a austrijski dizajner Tomas Fajhtner je javnosti dozvolio redak i dragocen pogled iza kulisa dizajnerskog stvaralaštva.\nAmbasador Nemačke Hajnc Vilhem je izrazio zadovoljstvo što otvara festival koji Ambasada Nemačke podržava već pet godina. Festival je podržalo i Ministarstvo finansija.\n– Naša privreda vapi za kreativnim ljudima, a da bi se njihove sposobnosti razvile potrebno je da dođu u kontakt sa važnim ljudima iz sveta. Hvala BDW-u što im je to omogućio. Dobro je biti u ovako inspirativnoj i kreativnoj atmosferi, izjavio je Goran Petković, državni sekretar za turizam.\nBeogradska nedelja dizajna je prvi veliki događaj koji je organizovan u Muzeju savremene umetnosti od kada je započeo rekonstrukciju još 2008. godine. Slobodan Nakarada, izvšni direktor muzeja, je istakao zadovoljstvo što vidi puno ljudi, jer to podseća na muzej iz dana stare slave.\nPored Dušana Reljina, Tomasa Fajhtnera i članova grčkog studija Beetroot, beogradskoj publici se na svečanom otvaranju poklonio i jedan najuticajnijih svetskih stvaralaca moderne ilustracije, ukrajinsko – danski umetnik Sergej Svjatčenko, a kao vrhunac večeri predstavljeni su odlični modeli najpoznatije srpske dizajnerke Dragane Ognjenović.\nZainteresovani mogu da pogledaju izložbe do nedelje od 10 do 20 h, a ulaz je besplatan. Osim izložbi, u okviru festivala se održava i biznis, edukativna i kreativna BDW konferencija koja će od 6. do 8. juna ugostiti svetske zvezde iz oblasti marketinga, brendinga, dizajna, arhitekture, izdavaštva, mode, novih medija, filma, preduzetništva i kulture na istom mestu.


Vinski maraton na Paliću 21. septembra, veliko interesovanje trkača - Život - Dnevni list Danas\nPočetna » Život » Vinski maraton na Paliću 21. septembra, veliko interesovanje trkača\nVinski maraton na Paliću 21. septembra, veliko interesovanje trkača\nTreći po redu Vinski maraton će 21. septembra na Paliću okupiti najveći broj trkača iz inostranstva do sada. Iako se ova vrsta manifestacije već tradicionalno održava u nekoliko vinskih regija u okruženju, Vinski maraton na Paliću ipak izaziva najveće interesovanje trkača iz celog sveta, ističu organizatori.\n0Piše: Danas Online 04. septembra 2019. 11.56\nStart najzabavnije trke u regionu Foto: Ivana Čutura\nKako navode u saopštenju, ove godine su se prijavili trkači iz Norveške, Švajcarske, Nemačke, SAD, Brazila, Rusije, Velike Britanije, Finske, Austrije, Češke, Poljske, a tradicionalno, pored Srbije, dolazi najviše trkača iz BIH, Hrvatske i Mađarske.\n„Vinski maraton na Paliću izaziva veliku pažnju ne samo profesionalnih trkača, koji se posebno pripremaju, da istrče Vinsku trku polumaratonske dužine 21,1 km, već i brojnih rekreativaca koji zajedno sa decom i kućnim ljubimcima učestvuju na Trci uživanja, koja je dužine 10 km. Pravila dozvoljavaju da učesnici na Trci uživanja mogu i da hodaju, ali je obavezno da budu dobro raspoloženi, spremni da uživaju u prirodi, vinu i odličnoj hrani, a ukoliko žele mogu i da obuku neki interesantan kostim, pa će trka biti još zabavnija. Trke su takmičarskog karaktera, ali je najvažnije učestvovati, tako da svako ko stigne do cilja dobija medalju“, navode iz Udruženja Vinski maraton, koji i organizuju ovaj događaj.


Nekadašnji šampion Evrope na brdskim stazama prošle sezone osvojio je treće mesto u Evropskom šampionatu turnig automobila (ETČ) i postao prvi Srbin, koji će se takmičiti u WTČ-u.\n"Prošle godine sam prvi put vozio turning automobil, nisam se nadao tako dobrom rezultatu, u debitantskoj sezoni osvojio sam treće mesto u generalnom plasmanu, što je meni i mom sponzorskom timu NIS-u dalo vatar u ledja da krenemo dalje. Dobili smo ponudu da udjemo u WTČ, prvo u TC2 klasi, ali došlo je do izmena i sada ću voziti sa 16 najboljih svetskih vozača", naveo je on.\nBorković ne krije da je presrećan jer će imati prilke da vozi "Ševrolt kruz" nove specifikacije, jedan od najboljih automobila na svetu, kao i što će biti rame uz rame najvećim imenima svetskog automobilizma - devetostrukim uzastopnim šampionom WRC Sebastijanom Loebom, aktuelnim prvakom WTČ Ivanom Milerom i još sa 13 prekaljenih asova.\n"Drago mi je što ću se naći na stazi pored jednog od najboljih vozača na svetu. Voziću protiv Loeba, to mi je isto kao da ću voziti protiv Šumahera. Dok sam vozio karting Šumaher mi je bio idol, kada sam prešao na auto trke to je postao Francuz. Možete samo da zamislite kako će mi biti, a možda ću biti u prilici i da ga pobedim", rekao je Borković.\nWTČ, uz Formulu 1, Svetski reli šampionat (WRC), Svetski endurans šampionat i seriju Le Man, spada medju najjača takmičenja Medjunarodne automobiliske federacije (FIA). Trke su organizovane širom sveta, a neke od destinacija su Hungaroring, Slovakia ring, Salzburg ring, Spa-Frankošamp, Moskva, Suzuka, Šangaj, Makao..\n"Gledanost WTČ je ogromna, prošle godine to takmičenje putem televizije pratilo je više od 530 miliona ljudi. Obilazi se ceo svet, čim je tu Loeb, koji je prošle godine bio najplaćeniji vozač na svetu, mora da je jako takmičenje. Trke su dinamične, ima dosta guranja, udaranja, nisu kao Formula 1, koja je zanimljiva samo na startu i cilju, već su intersantne od prvog do poslednjeg kruga".\nBorković je otkrio i da nema želju da se jednog dana okuša u Formuli 1.\n"Dok sam vozio karting, formulu sam gledao samo zbog Šumahera, mislim da je 90 odsto fanova gledalo te trke zbog njega. Posedovao je posebnu energiju i podigao je taj sport na viši nivo. Formulu nisam voelo nešto posebno, čini mi se da je bilo nameštaljki, vozači su ulazili na čudan način u takmičenje, više sam voleo WRC", zaključio je Borković.\nDušan je sin dvostrukog šampiona SFRJ u moto trkama i šampiona Jugoslavije u trkama kamiona sedamdesetih i devedesetih godina prošlog veka Jovana Borkovića.\nAutomobilizmom je počeo da se bavi od devete godine, šest godina uzastopno bio je šampion u kartingu, osvojio je više od 200 trofeja, 11 šampionskih titula, tri "Zlatne kacige" i "Dijamantsku kacigu".


Ovih dana počinje rat protiv komaraca | Pančevac\nOvih dana počinje rat protiv komaraca\n20.05.2015 14:28·0 komentaraPregleda: 132\nKrajem ovog meseca počeće prskanje protiv komaraca na teritoriji našeg grada i okolnih sela. Dvadeset šestog i dvadeset i sedmog maja u Gradskoj upravi će se otvoriti ponude zainteresovanih firmi koje su se ove godine prijavile za obavljanje tog posla i ukoliko se niko ne bude žalio, steći će se uslovi da se izda nalog za početak zaprašivanja.\nSa onima koji su poslali najpovoljnije ponude potpisaće se dvogodišnji ugovori, a za tu namenu je u gradskom budžetu izdvojeno oko trideset miliona dinara. Ukoliko bude bilo potrebno još novca, taj iznos će moći da se poveća vanrednom procedurom.\nZa razliku od prošle godine, ovog proleća je bilo manje kišnih dana, pa nije došlo do porasta nivoa reka i drugih vodenih površina i alarmantnog povećanja broja komaraca. Podsećamo, početkom juna prošle godine na celokupnoj teritoriji Pančeva proglašena je vanredna situacija zato što je u klopkama koje služe za praćenje brojnosti komaraca tih dosadnih insekata bilo više od 1.500, ili deset puta više od predviđenog broja.\nMeđutim, gradski Zavod za javno zdravlje i pored toga prošlog leta nije registrovao veliki broj obolelih od opasne groznice Zapadnog Nila kao što je to bilo pretprošle godine. Tada je region južnog Banata po broju zaraženih tom bolešću bio odmah iza Beograda, a zabeleženi su i smrtni slučajevi.


Objavljen snimak povlačena azerbejdžanskih snaga\nTanjug 3. oktobra 2020. 13:42\nJEREVAN – Vojska samoproglašene jermenske oblasti Nagorno-Karabah u Azerbejdžanu objavila je snimak na kojem se vidi uništenje azerbejdžanskog teškog naoružanja i povlačenje snaga te zemlje, prenosi Armenpres.\nPrethodno je portparolka Ministarstva odbrane Jermenije Šušan Stepanijan saopštila da su jermenske snage krenule u kontraofanzivu na jednom delu fronta u Nagorno-Karabahu.\n„Armija odbrane Karabaha uspela je da obuzda veliku ofanzivu koju je započeo neprijatelj. U jednom od pravaca, naše snage su krenule u kontraofanzivu. Na ostalim stranama vode se uporne borbe“, napisala je ona.\nArmenpres je ranije danas javio da su azerbejdžanske snage jutros granatirale glavni grad Nagorno-Karabaha Stepanakert, i da je u napadima bilo povređenih.


Partizan pobedio Borac za polufinale Kupa Koraća\nBeta 11. februara 2021. 21:25\nKošarkaši Partizana plasirali su se u polufinale Kupa Radivoja Koraća, pošto su večeras u Novom Sadu pobedili čačanski Borac sa 76:72 (20:16, 20:16, 22:17, 14:23).\nU redovima Borca najbolji je bio Brajs Džons sa 14 poena, pet skokova i sedam asistencija, dok je Dušan Miletić postigao deset poena.\nPartizan je meč „otvorio“ sa 6:0, ali je Borac vrlo brzo odgovorio i prišao na dva poena zaostatka (12:10). Crno-beli su na prvi odmor otišli sa četiri poena prednosti, da bi predvodjeni Mikom u drugoj deonici stigli do 28:22.\nCrno-beli su trojkama Dangubića, Trifinovića i Perkinsa u trećoj deonici otišli na plus 14 (56:42). Imali su 13 poena viška na ulasku u poslednju četvrtinu, kao i sedam minuta pre kraja (68:55), ali je čačanski tim uspeo da se u finišu potpuno vrati u meč.


“Sinđelići”: Ovo je srpska verzija “Seranovih”\nSnimanje domaće serije “Sinđelići”, po uzoru na španske “Seranove”, uveliko traje, a produkcijska kuća “Emotion” objavila je fotografiju na kojoj se vide Boris Komnenić, Voja Brajović, Milena Dravić i drugi članovi glumačke ekipe.\n“Sinđelići” su rađeni po licenci, a priča prati Lilu (Vanesa Radman) koja se sa ćerkama doseljava u Beograd i započinje romansu sa srednjoškolskom ljubavlju Sretenom (Voja Brajović).\nSerija počinje njihovim venčanjem, a zatim se devojke useljavaju u dom Sinđelića i upoznaju sa Sretenovim sinovima. Scenario su adaptirali Srđan Dragojević i Biljana Maksić, a za režiju je zadužen Dejan Zečević.\nJoš nije poznato na kojoj televiziji će se “Sinđelići” emitovati i kada.\n“Sinđelići”: Ovo je srpska verzija “Seranovih” :: Comments